polyglot-tagger/wikipedia-language-snippets-filtered huggingface dataset:
ಇದಾದ ಕೆಲವೇ ದಿನಗಳಲ್ಲಿ ಅವರು ಸಾವನ್ನಪ್ಪಿದ್ದರಿಂದ ಮ್ಯಾಕ್ಸ್ ವೆಲ್ ಇಸ್ರೇಲ್ ನೊಂದಿಗೆ ಹೊಂದಿದ್ದ ಸಂಬಂಧದ ಬಗ್ಗೆ ಹೆಚ್ಚಿನ ಕತೂಹಲ ಮೂಡಿತು ಹಾಗೂ ಡೈಲಿ ಮಿರರ್ ಮ್ಯಾಕ್ಸ್ ವೆಲ್ ಮೊಸಾದ್ ಅನ್ನು ಬ್ಲ್ಯಾಕ್ ಮೇಯ್ಲ್ ಮಾಡಲು ಯತ್ನಿಸಿದುದರಿಂದ ಮೊಸಾದ್ ಅವರನ್ನು ಕೊಂದಿತು ಎಂಬ ಆರೋಪಗಳನ್ನು ಪ್ರಕಟಿಸಿತು.
ಇಸ್ರೇಲ್ ನಲ್ಲಿನ ಮ್ಯಾಕ್ಸ್ ವೆಲ್ ರ ಅಂತಿಮ ಸಂಸ್ಕಾರವು ಒಬ್ಬ ಪ್ರಕಾಶಕರ ಅಂತಿಮ ಸಂಸ್ಕಾರದಂತಿರದೆ ಒಬ್ಬ ರಾಜ್ಯ ಪ್ರಮುಖರ ಅಂತಿಮ ಸಂಸ್ಕಾರದಂತಿದ್ದಿತು; ಆ ಅಂತಿಮಸಂಸ್ಕಾರವನ್ನು ಲೇಖಕ ಗಾರ್ಡನ್ ಥಾಮಸ್ ಹೀಗೆ ಬಣ್ಣಿಸಿದ್ದಾರೆ:
೧೦ ನವೆಂಬರ್ ೧೯೯೧ರಂದು ಮ್ಯಾಕ್ಸ್ ವೆಲ್ ರ ಅಂತಿಮಸಂಸ್ಕಾರವು ಜೆರೂಸೆಲಂನಲ್ಲಿ, ಟೆಂಪಲ್ ಮೌಂಟ್ ಎದುರಿಗಿರುವ ಮೌಂಟ್ ಆಫ್ ಒಲಿವ್ಸ್ ಹರ್ ಝೀಟಿಮ್ ನಲ್ಲಿ ನಡೆಯಿತು. ಆ ಅಂತಿಮಸಂಸ್ಕಾರವು ರಾಜ್ಯಪರಮುಖರ ಅಂತಿಮಸಂಸ್ಕಾರದ ಎಲ್ಲಾ ಲಕ್ಷಣಗಳನ್ನೂ ಹೊಂದಿದ್ದಿತು, ಸರ್ಕಾರದ ಮತ್ತು ವಿರೋಧಪಕ್ಷದ ನೇತಾರರೆಲ್ಲರೂ ಈ ಸಂದರ್ಭದಲ್ಲಿ ಹಾಜರಿದ್ದರು. ಪ್ರಧಾನಿ ಶಮೀರ್ ರವರು "ಮ್ಯಾಕ್ಸ್ ವೆಲ್ ನಾವು ಇಂದು ಹೇಳಲು ಸಾಧ್ಯವಾಗುವುದಕ್ಕಿಂತಲೂ ಬಹಳ ಹೆಚ್ಚಿನ ಕಾರ್ಯಗಳನ್ನು ಇಸ್ರೇಲ್ ಗಾಗಿ ಮಾಡಿದ್ದಾರೆ" ಎಂದು ಹೊಗಳಿದುದನ್ನು ಅಲ್ಲಿ ಹಾಜರಿದ್ದ ಕಡಿಮೆಯೆಂದರೆ ಆರು ಮಾಜಿ ಇಸ್ರೇಲಿ ಹಾಲಿ ಮತ್ತು ಮಾಜಿ ಬೇಹುಗಾರಿಕಾ ಸಂಸ್ಥೆಯ ಪ್ರಮುಖರು ಕೇಳಿಸಿಕೊಂಡರು.(ಗಿಡಿಯನ್ಸ್ ಸ್ಪೈಸ್: ದ ಸೀಕ್ರೆಟ್ ಹಿಸ್ಟರಿ ಆಫ್ ದ ಮೊಸಾದ್ , ಸೇಂಟ್ ಮಾರ್ಟಿನ್ಸ್ ಪ್ರೆಸ್, ೧೯೯೯).
ಮ್ಯಾಕ್ಸ್ ವೆಲ್ ಇಸ್ರೇಲ್ ದೇಶಕ್ಕೆ ಸಲ್ಲಿಸಿದ ಸೇವೆಯ ಸುಳಿವನ್ನು ಲಾಫ್ಟಸ್ ಮತ್ತು ಆರನ್ಸ್ ನೀಡುತ್ತಾರೆ: ಇಸ್ರೇಲ್ ತನ್ನ ಸ್ವಾತಂತ್ರ್ಯ ಸಂಗ್ರಾಮಕ್ಕಾಗಿ ೧೯೪೮ ರಲ್ಲಿ ಶಸ್ತ್ರಸಜ್ಜಿತಗೊಳ್ಳಲು ಝೆಕ್ ನೆರವು ನೀಡಲು ಮುಂದೆ ಬಂದುದಕ್ಕೆ ಕಾರಣ ಮ್ಯಾಕ್ಸ್ ವೆಲ್ ಝೆಕ್ ನ ಸ್ಟಾಲಿನ್ ವಿರೋಧಿ ಕಮ್ಯುನಿಸ್ಟ್ ಸಂಘಗಳೊಡನೆ ಹೊಂದಿದ್ದ ಸಂಪರ್ಕವೇ ಎಂದು ಈ ಲೇಖಕದ್ವಯರು ಸ್ಪಷ್ಟಪಡಿಸಿದ್ದಾರೆ. ಆಗತಾನೇ ಕಣ್ಣುಬಿಡುತ್ತಿದ್ದ ಇಸ್ರೇಲ್ ಗೆ ತನ್ನ ಹೋರಾಟಕ್ಕೆ ಝೆಕ್ ನ ಬೆಂಬಲವು ಅದ್ವಿತೀಯವೂ, ಅತ್ಯವಶ್ಯಕವೂ ಆಗಿದ್ದಿತು. ಮ್ಯಾಕ್ಸ್ ವೆಲ್ ರಹಸ್ಯವಾಗಿ ವಿಮಾನದ ಭಾಗಗಳನ್ನು ಇಸ್ರೇಲ್ ಗೆ ಕಳ್ಳಸಾಗಣಿಕೆಯ ಮೂಲಕ ಸಾಗಿಸಿದುದರ ಫಲವಾಗಿ ಆ ಯಹೂದಿ ರಾಜ್ಯವು ೧೯೪೮ ರ ಸ್ವಾತಂತ್ರ್ಯ ಸಂಗ್ರಾಮದಲ್ಲಿ ವೈಮಾನಿಕ ಕ್ಷೇತ್ರದಲ್ಲೂ ಮೇಲುಗೈ ಸಾಧಿಸಲು ಸಾಧ್ಯವಾಯಿತು.
ಮ್ಯಾಕ್ಸ್ ವೆಲ್ ಮಿಖೈಲ್ ಗೊರ್ಬಚೇವ್ ರೊಡನೆ ಹೊಂದಿದ್ದ ಸ್ನೇಹದ ಫಲವಾಗಿ ಒಂದು ಮಿಲಿಯನ್ ಗಿಂತಲೂ ಹೆಚ್ಚು ಜನ ರಷ್ಯನ್ ಯಹೂದಿಗಳನ್ನು ೧೯೮೮ ರಿಂದ ೧೯೯೧ ರ ಅವಧಿಯಲ್ಲಿ ಕರೆದುಕೊಂಡು ಬರಲು ಸಹಾಯ ಒದಗಿಸಿದುದಕ್ಕಾಗಿ ಮತ್ತು ಮಧ್ಯವರ್ತಿಯಾಗಿ ಈ ಎಲ್ಲಾ ಕಾರ್ಯಗಳನ್ನು ಮಾಡಿಕೊಟ್ಟ ಕಾರಣಗಳಿಗಾಗಿ ಯಹೂದಿ ಮುಖಂಡರು ಮ್ಯಾಕ್ಸ್ ವೆಲ್ ಗೆ ಬಹಳವೇ ಋಣಿಯಾಗಿದ್ದರು. ಏಳು ಲಕ್ಷಕ್ಕಿಂತಲೂ ಹೆಚ್ಚು ರಷ್ಯನ್ ಯಹೂದಿಗಳು ಇಸ್ರೇಲ್ ಗೆ ವಲಸೆ ಬಂದರು.
ಮ್ಯಾಕ್ಸ್ ವೆಲ್ ತನ್ನ ವಿರುದ್ಧ ಮಾತನಾಡಿದವರ ಅಥವಾ ಬರೆದವರ ವಿರುದ್ಧ ಮೊಕದ್ದಮೆ ಹೂಡುವುದರಲ್ಲಿ ಖ್ಯಾತರಾಗಿದ್ದರು. ವಿಡಂಬನಾತ್ಮಕ ಪತ್ರಿಕೆಯಾದ ಪ್ರೈವೇಟ್ ಐ ಅವರನ್ನು "ಕ್ಯಾಪ್ಟನ್ ಬಾಬ್" ಮತ್ತು "ಬೌನ್ಸಿಂಗ್ ಝೆಕ್" ಎಂದು ಲೇವಡಿ ಮಾಡಿತು. ಮ್ಯಾಕ್ಸ್ ವೆಲ್ ಆ ಮಾನಹಾನಿಕರ ಲೇಖನಗಳ ವಿರುದ್ಧ ಹಲವಾರು ಮೊಕದ್ದಮೆಗಳನ್ನು ಪ್ರೈವೇಟ್ ಐ ವಿರುದ್ಧ ಹೂಡಿದರು, ಒಂದು ಕೇಸಿನಲ್ಲಿ ಆ ಮ್ಯಾಗಝೀನ್ ಸುಮಾರು £೨೨೫,೦೦೦ ಕಳೆದುಕೊಂಡಿತು ಹಾಗೂ ಮ್ಯಾಕ್ಸ್ ವೆಲ್ ತನ್ನ ಆರ್ಥಿಕ ಶಕ್ತಿಯನ್ನು ಬಳಸಿ ನಾಟ್ ಪ್ರೈವೇಟ್ ಐ ಮೂಲಕ ಸೇಡು ತೀರಿಸಿಕೊಂಡರು.
೧೯೮೮ ರಲ್ಲಿ ಮ್ಯಾಕ್ಸ್ ವೆಲ್ ಮ್ಯಾಕ್ಮಿಲಾನ್, ಇಂಕ್ ಅನ್ನು ಖರೀದಿಸಿದರು; ಈ ಅಮೆರಿಕನ್ ಪ್ರಕಾಶನ ಸಂಸ್ಥೆಯನ್ನು ಅವರು $೨.೬ ಬಿಲಿಯನ್ ಡಾಲರ್ ಗಳಿಗೆ ಖರೀದಿಸಿದರು. ಕೆಲವರ ಅಭಿಪ್ರಾಯದ ಪ್ರಕಾರ ಇದು ಆ ಸಂಸ್ಥೆಯ ಬೆಲೆಗಿಂತಲೂ ಮೂರು ಪಟ್ಟಿನಷ್ಟಾಗಿತ್ತು. ಅದೇ ವರ್ಷ ಅವರು ಮತ್ತೊಂದು ಹೊಸ ಯೋಜನೆಯನ್ನು ಆರಂಭಿಸಿದರು - ದ ಯೂರೋಪಿಯನ್ ಎಂಬ ಅಂತರರಾಷ್ಟ್ರೀಯ ಮಟ್ಟದ ವಾರ್ತಾಪತ್ರಿಕೆ. ಆದರೆ, ಮರುವರ್ಷ, ತಮ್ಮ ಬೃಹತ್ ಸಾಲಗಳಿಂದ ಹೊರಬರುವ ಸಲುವಾಗಿ, ಮ್ಯಾಕ್ಸ್ ವೆಲ್ ತಮ್ಮ ಯಶಸ್ವಿಯಾಗಿ ನಡೆಯುತ್ತಿದ್ದ ಪರ್ಗಾಮನ್ ಮುದ್ರಣಾಲು ಮತ್ತು ಮ್ಯಾಕ್ಸ್ ವೆಲ್ ಡೈರೆಕ್ಟರೀಸ್ ಅನ್ನು ಎಲ್ಸೆಲ್ವಿಯರ್ ಗೆ £೪೪೦ ಮಿಲಿಯನ್ ಗೆ ಮಾರಬೇಕಾಯಿತು, ಹಾಗೆ ಮಾರಿ ಬಂದ ಹಣದಲ್ಲಿ ಸ್ವಲ್ಪ ಹಣವನ್ನು ಬಳಸಿ ಅವರು ಸಂಕಷ್ಟದಲ್ಲಿದ್ದ ನ್ಯೂಯಾರ್ಕ್ ಡೈಲಿ ನ್ಯೂಸ್ ಅನ್ನು ಖರೀದಿಸಿದರು.
ಆ ಸಮಯದಲ್ಲಿ ಮ್ಯಾಕ್ಸ್ ವೆಲ್ ರನ್ನು ನ್ಯೂ ಯಾರ್ಕ್ ನ ನಾಗರಿಕರು "ಡೈಲಿ ನ್ಯೂಸ್ ಅನ್ನು ಉಳಿಸಿದ" ವ್ಯಕ್ತಿ ಎಂದು ಮೆಚ್ಚುಗೆಯಿಂದ ಕರೆಯುತ್ತಿದ್ದರು.
ರಾಬರ್ಟ್ ಮ್ಯಾಕ್ಸ್ ವೆಲ್ ಯಿಡ್ಡಿಷ್ ಭಾಷೆ ಮಾತನಾಡುವ ಯಹೂದಿಗಳ ಒಂದು ಬಡ ಕುಟುಂಬದಲ್ಲಿ ಜನಿಸಿದರು. ಇವರ ಯಿಡ್ಡಿಷ್ ನಾಮಧೇಯ ಜಾನ್ ಲುಡ್ವಿಕ್ ಹಾಚ್ ಎಂದು. ಎರಡನೆಯ ಮಹಾಯುದ್ಧಕ್ಕೂ ಮುಂಚಿನ ಝೆಕೊಸ್ಲೋವಾಕಿಯಾದ ಪೂರ್ವದ ತುತ್ತತುದಿಯಲ್ಲಿದ್ದ ಪ್ರದೇಶವಾದ ಸ್ಲಾಟಿನ್ ಸ್ಕೆ ಡೋಲಿಯ ಸಣ್ಣ ಪಟ್ಟಣ ದಲ್ಲಿ ಇವರು ಜನಿಸಿದರು. ಇವರ ತಂದೆಯ ಹೆಸರು ಮೆಷೆಲ್ ಹಾಚ್, ತಾಯಿ ಹನ್ನಾ ಸ್ಲೋಮೋವಿಟ್ಝ್. ಅವರಿಗೆ ೧೬ ಜನ ಸಹೋದರ/ಸಹೋದರಿಯರಿದ್ದರು. ೧೯೩೯ ರಲ್ಲಿ ಈ ಪ್ರದೇಶವನ್ನು ಹಂಗೇರಿ ಮತ್ತೆ ತನ್ನದಾಗಿಸಿಕೊಂಡಿತು. ೧೯೪೪ ರಲ್ಲಿ ಹಂಗೇರಿಯನ್ನು ಒಮ್ಮೆ ಮಿತ್ರರಾಷ್ಟ್ರವಾಗಿದ್ದ ನಾಝಿ ಜರ್ಮನಿಯು ಆಕ್ರಮಿಸಿಕೊಂಡಾಗ ಈ ಕುಟುಂಬದ ಬಹುತೇಕ ಸದಸ್ಯರು ಆಷ್ವಿಟ್ಝ್ ನಲ್ಲಿ ಹಿಟ್ಲರ್ ನ ಗ್ಯಾಸ್ ಛೇಂಬರ್ ನಲ್ಲಿ ಕೊಲ್ಲಲ್ಪಟ್ಟು, ಆದರೆ ಅಷ್ಟು ಹೊತ್ತಿಗಾಗಲೇ ಮ್ಯಾಕ್ಸ್ ವೆಲ್ ಅಲ್ಲಿಂದ ತಪ್ಪಿಸಿಕೊಂಡು ಬಹಳ ಕಾಲವಾಗಿತ್ತು; ಮ್ಯಾಕ್ಸ್ ವೆಲ್ ೧೭ ರ ಹರೆಯದ ನಿರಾಶ್ರಿತರಾಗಿ ೧೯೪೦ ರಲ್ಲೇ ಬ್ರಿಟನ್ ಸೇರಿಬಿಟ್ಟಿದ್ದರು.
೧೯೪೧ ರಲ್ಲಿ ಮ್ಯಾಕ್ಸ್ ವೆಲ್ ಬ್ರಿಟಿಷ್ ಸೇನೆಯ ಪಯನಿಯರ್ ಕಾರ್ಪ್ಸ್ ತುಕಡಿಯನ್ನು ಸೇರಿದರು ಹಾಗೂ ೧೯೪೩ ರಲ್ಲಿ ಅವರನ್ನು ಉತ್ತರ ಸ್ಟಾಫರ್ಡ್ ಷೈರ್ ರೆಜಿಮೆಂಟ್ ಗೆ ವರ್ಗಾಯಿಸಲಾಯಿತು. ಅವರು ಸರ್ಜೆಂಟ್ ಆಗಿ ಯೂರೋಪಿನ ನಾರ್ಮಂಡಿ ಬೀಚ್ ನಿಂದ ಹಿಡಿದು ಬರ್ಲಿನ್‌ವರೆಗಿನ ಕಾರ್ಯಚಟುವಟಿಕೆಗಳಲ್ಲಿ ನಿರತರಾಗಿದ್ದರು.
೧೯೪೫ ರಲ್ಲಿ ಅವರಿಗೆ ಒಂದು ಆದೇಶಾಧಿಕಾರವು ಒದಗಿಬಂದಿತು ಹಾಗೂ ಅವರಿಗೆ ಕ್ಯಾಪ್ಟನ್ ಹುದ್ದೆಗೆ ಬಡ್ತಿ ನೀಡಲಾಯಿತು; ಜನವರಿ ೧೯೪೫ ರಲ್ಲಿ ಫೀಲ್ಡ್ ಮಾರ್ಷಲ್ ಮಾಟ್ಗೋಮೆರಿಯವರಿಂದ ಮಿಲಿಟರಿ ಕ್ರಾಸ್ ಅನ್ನು ಪಡೆದರು. ಈ ಅವಧಿಯಲ್ಲಿಯೇ ಬ್ರಿಟಿಷ್ ಬೇಹುಗಾರ ಸಂಸ್ಥೆಯು ಇವರ ಹೆಸರನ್ನು ಹಲವಾರು ಬದಲಾಯಿಸಿತು ಮತ್ತು ಕಡೆಗೆ ಇಯಾನ್ ರಾಬರ್ಟ್ ಮ್ಯಾಕ್ಸ್ ವೆಲ್ ಎಂಬ ಹೆಸರನ್ನೇ ಖಾಯಂ ಆಗಿಸಿತು.
೧೯೪೫ ರಲ್ಲಿ ಅವರು ಎಲಿಝಬೆತ್ "ಬೆಟ್ಟಿ" ಮೇಯ್ನಾರ್ಡ್ ಎಂಬ ಫ್ರೆಂಚ್ ಪ್ರೊಟೆಸ್ಟೆಂಟ್ ಹುಡುಗಿಯನ್ನು ಮದುವೆಯಾದರು; "ಹೋಲೋಕಾಸ್ಟ್ ನಲ್ಲಿ ಕಳೆದುಕೊಂಡ ತನ್ನ ಎಲ್ಲಾ ಕುಟುಂಬದ ಸದಸ್ಯರನ್ನು ಮರುಸೃಷ್ಟಿಸುವ ಸಲುವಾಗಿ" ಈ ದಂಪತಿಗಳು ಒಂಬತ್ತು ಮಕ್ಕಳಿಗೆ ಜನ್ಮವಿತ್ತರು. ಆ ಪೈಕಿ ಐದು ಮಕ್ಕಳು ಮ್ಯಾಕ್ಸ್ ವೆಲ್ ರ ಕಂಪನಿಯಲ್ಲೇ ಉದ್ಯೋಗದಲ್ಲಿ ತೊಡಗಿಕೊಂಡರು. ಇಬ್ಬರು ದುರಂತಕ್ಕೀಡಾದರು; ಮೂರು ವರ್ಷದ ಹಸುಳೆ ಕರೀನ್ ಲ್ಯೂಕೇಮಿಯಾಗೆ ತುತ್ತಾದಳು ಮತ್ತು ಹಿರಿಯ ಮಗ ಮೈಕೆಲ್ ಗೆ ೧೯೬೧ ರಲ್ಲಿ ಕ್ರಿಸ್ ಮಸ್ ಪಾರ್ಟಿಯಿಂದ ಮರಳುತ್ತಿದ್ದಾಗ ಕಾರ್ ಓಡಿಸುತ್ತದ್ದವನು ಸ್ಟೀರಿಂಗ್ ವೀಲ್ ಹಿಂದೆ ಕುಳಿತಿರುವಾಗಲೇ ನಿದ್ರೆ ಮಾಡಿದ ಕಾರಣದಿಂದ ಉಂಟಾದ ಅಪಘಾತದಿಂದ ತೀವ್ರವಾದ ಗಾಯಗಳಾದವು. ಮೈಕೆಲ್ ಗೆ ಪ್ರಜ್ಞೆ ಮರಳಲೇ ಇಲ್ಲ ಹಾಗೂ ಏಳು ವರ್ಷಗಳ ನಂತರ ಅದೇ ಪ್ರಜ್ಞಾಹೀನಸ್ಥಿತಿಯಿಂದ ಚಿರನಿದ್ರೆಗೆ ಜಾರಿದನು.
ಯುದ್ಧದ ನಂತರ ಮ್ಯಾಕ್ಸ್ ವೆಲ್ ಮೊದಲಿಗೆ ಒಂದು ವೃತ್ತಪತ್ರಿಕೆಯ ಸೆನ್ಸಾರ್ ಮಾಡುವ ಕೆಲಸದಲ್ಲಿ ಬ್ರಿಟಿಷ್ ಸೇನಾ ಕಮ್ಯಾಂಡ್ ರ ಪರವಾಗಿ ಮಿತ್ರರಾಷ್ಟ್ರಗಳು ಆಕ್ರಮಿಸಿದ್ದ ಜರ್ಮನಿಯ ಬರ್ಲಿನ್ ನಲ್ಲಿ ಉದ್ಯೋಗಕ್ಕೆ ಸೇರಿದರು. ನಂತರ ಮ್ಯಾಕ್ಸ್ ವೆಲ್ ಮಿತ್ರರಾಷ್ಟ್ರಗಳು ಆಕ್ರಮಿಸಿದ್ದ ಕ್ಷೇತ್ರದಲ್ಲಿನ ಹಲವಾರು ಅಧಿಕಾರಿಗಳ ಸಂಪರ್ಕವನ್ನು ಬಳಸಿಕೊಂಡು, ವೈಜ್ಞಾನಿಕ ಪುಸ್ತಕಗಳನ್ನು ಪ್ರಕಾಶಿಸುವ ಸಂಸ್ಥೆಯಾದ ಸ್ಪ್ರಿಂಗರ್ ವೆರ್ಲಾಗ್ ಪ್ರಕಾಶನದ ಪುಸ್ತಗಳನ್ನು, ಬ್ರಿಟಿಷ್ ಮತ್ತು ಯುನೈಟೆಡ್ ಸ್ಟೇಟ್ಸ್ ಗಳಿಗೆ ವಿತರಿಸುವ ವ್ಯವಹಾರ ನಡೆಸತೊಡಗಿದರು. ೧೯೫೧ ರಲ್ಲಿ ಅವರು ಬಟರ್ ವರ್ತ್-ಸ್ಪ್ರಿಂಗರ್ ಎಂಬ ಸಣ್ಣ ಪ್ರಕಾಶನ ಸಂಸ್ಥೆಯ ಮುಕ್ಕಾಲು ಭಾಗವನ್ನು ಖರೀದಿಸಿದರು, ಉಳಿದ ಕಾಲು ಭಾಗವು ನುರಿತ ವೈಜ್ಞಾನಿಕ ಸಂಪಾದಕ ಪಾಲ್ ರಾಸ್ ಬಾಡ್ ರವರದಾಗಿತ್ತು. ಅವರು ಕಂಪನಿಯ ಹೆಸರನ್ನು ಪರ್ಗಾಮನ್ ಪ್ರೆಸ್ ಎಂದು ಬದಲಾಯಿಸಿದರು ಹಾಗೂ ಕ್ಷಿಪ್ರಗತಿಯಲ್ಲಿ ಅದನ್ನು ಒಂದು ಪ್ರಮುಖ ಪ್ರಕಾಶನ ಸಂಸ್ಥೆಯಾಗಿ ನಿರ್ಮಿಸಿದರು.
೧೯೭೦ ರಲ್ಲಿ ಮ್ಯಾಕ್ಸ್ ವೆಲ್ ಮ್ಯಾಕ್ಸ್ ವೆಲ್ ಫೌಂಡೇಷನ್ ಅನ್ನು ಲೇಷ್ಟೆನ್ ಸ್ಟೀನ್ ನಲ್ಲಿ ಸ್ಥಾಪಿಸಿದರು. ೧೯೭೪ ಅವರು ಅನ್ನು ಮತ್ತೆ ಸಂಪಾದಿಸಿದರು. ಮ್ಯಾಕ್ಸ್ ವೆಲ್ ಬ್ರಿಟಿಷ್ ಪ್ರಿಂಟಿಂಗ್ ಕಾರ್ಪೊರೇಷನ್ ಅನ್ನು ೧೯೮೧ ರಲ್ಲಿ ಪಡೆದುಕೊಂಡರು ಹಾಗೂ ಅದರ ಹೆಸರನ್ನು ಮೊದಲಿಗೆ ಬ್ರಿಟಿಷ್ ಪ್ರಿಂಟಿಂಗ್ ಎಂಡ್ ಕಮ್ಯುನಿಕೇಷನ್ ಕಾರ್ಪೊರೇಷನ್ ಎಂದೂ, ನಂತರದ ದಿನಗಳಲ್ಲಿ ಮ್ಯಾಕ್ಸ್ ವೆಲ್ ಕಮ್ಯುನಿಕೇಷನ್ ಕಾರ್ಪೊರೇಷನ್ ಎಂದೂ ಬದಲಾಯಿಸಿದರು. ಈ ಕಂಪನಿಯನ್ನು ನಂತರ ವ್ಯವಸ್ಥಾಪಕರಿಗೇ ಮಾರಲಾಯಿತು ಹಾಗೂ ಈಗ ಅದನ್ನು ಪೋಲ್ ಸ್ಟಾರ್ ಎಂದು ಕರೆಯಲಾಗುತ್ತಿದೆ. ಜುಲೈ ೧೯೮೪ ರಲ್ಲಿ ಮ್ಯಾಕ್ಸ್ ವೆಲ್ ಮಿರರ್ ಗ್ರೂಪ್ ನ್ಯೂಸ್ ಪೇಪರ್ಸ್ ಅನ್ನು ರೀಡ್ ಇಂಟರ್ನ್ಯಾಷನಲ್ ಪಿಕ್ ರಿಂದ ಖರೀದಿಸಿದರು. ಡೈಲಿ ಮಿರರ್ ಎಂಬ ಲೇಬರ್ ಪಾರ್ಟಿ ಪರವಾದ ವೃತ್ತಪತ್ರಿಕೆಯನ್ನು ಪ್ರಕಾಶಿಸಿತು; ಇದು ವರ್ಣಮುದ್ರಣದಲ್ಲಿ ಮುದ್ರಿತವಾದ ಮೊದಲ ರಾಷ್ಟ್ರೀಯ ವೃತ್ತಪತ್ರಿಕೆ ಎಂಬ ಹೆಗ್ಗಳಿಕೆಗೆ ಪಾತ್ರವಾಯಿತು. ಮ್ಯಾಕ್ಮಿಲಾನ್ ಪಬ್ಲಿಷಿಂಗ್ ಹೌಸ್ ನ ಅಮೆರಿಕನ್ ಭಾಗಗಳನ್ನೂ ಸಹ ಅವರು ಖರೀದಿಸಿದರು.
೧೯೮೦ ರ ದಶಕದಲ್ಲಿ ಮ್ಯಾಕ್ಸ್ ವೆಲ್ ರ ಹಲವಾರು ಕಂಪನಿಗಳು ಈ ಕೆಳಕಂಡ ಕಂಪನಿಗಳ ಸ್ವಾಮ್ಯ ಪಡೆದಿದ್ದವು: ಡೈಲಿ ಮಿರರ್ , ಸಂಡೇ ಮಿರರ್ , ಸ್ಕಾಟಿಷ್ ಡೈಲಿ ರೆಕಾರ್ಡ್ ಮತ್ತು ಸಂಡೇ ಮೇಯ್ಲ್ ಹಾಗೂ ಇನ್ನೂ ಕೆಲವು ವೃತ್ತಪತ್ರಿಕೆಗಳು, ಪರ್ಗಾಮನ್ ಪ್ರೆಸ್, ನಿಂಬಸ್ ರೆಕಾರ್ಡ್ಸ್, ಕಾಲಿಯರ್ ಬುಕ್ಸ್, ಮ್ಯಾಕ್ಸ್ ವೆಲ್ ಡೈರೆಕ್ಟರೀಸ್, ಪ್ರೆಂಟೈಸ್ ಹಾಲ್ ಇಂಫರ್ಮೇಷನ್ ಸರ್ವೀಸಸ್, ಮ್ಯಾಕ್ಮಿಲನ್ ಪಬ್ಲಿಷಿಂಗ್, ಮತ್ತು ಬರ್ಲಿಟ್ಝ್ ಲಾಂಗ್ವೇಜ್ ಸ್ಕೂಲ್ಸ್. ಇವಲ್ಲದೆ ಯೂರೋಪ್ ನ ಯ ಅರ್ಧಭಾಗ ಮತ್ತು ಇತರ ಯೂರೋಪಿಯನ್ ಟೆಲಿವಿಷನ್ ಹಕ್ಕುಗಳು, ಮ್ಯಾಕ್ಸ್ ವೆಲ್ ಕೇಬಲ್ ಮತ್ತು ಮ್ಯಾಕ್ಸ್ ವೆಲ್ ಎಂಟರ್ಟೈನ್ ಮೆಂಟ್. ೧೯೮೭ ರಲ್ಲಿ ಮ್ಯಾಕ್ಸ್ ವೆಲ್ ಮೀಡಿಯಾವನ್ನು ಭಾಗಶಃ ಖರೀದಿಸಿ ಫ್ಲೀಟ್ ವೇ ಪಬ್ಲಿಕೇಷನ್ಸ್ ಸಂಸ್ಥೆಯನ್ನು ಸ್ಥಾಪಿಸಿದರು.
ಜೂನ್ ೧೯೮೫ ರಲ್ಲಿ ಮ್ಯಾಕ್ಸ್ ವೆಲ್ ಸರ್ ಕ್ಲೈವ್ ಸಿಂಕ್ಲೇಯ್ರ್ ರ ದುರ್ಬಲವಾಗಿದ್ದ ಹೋಂ ಕಂಪ್ಯೂಟರ್ ಕಂನಿಯಾದ ಸಿಂಕ್ಲೇಯ್ರ್ ರಿಸರ್ಚ್ ಅನ್ನು, ಹಾಲಿಸ್ ಬ್ರದರ್ಸ್ ಎಂಬ ಪರ್ಗಾಮನ್ ಪ್ರೆಸ್ ನ ಉಪಾಂಗದ ಮೂಲಕ ಖರೀದಿಸಿರುವುದಾಗಿ ಘೋಷಿಸಿದರು. ಆದರೆ ಈ ವ್ಯವಹಾರವನ್ನು ಆಗಸ್ಟ್ ೧೯೮೫ ರಲ್ಲಿ ಕೈಬಿಡಲಾಯಿತು.
ಮ್ಯಾಕ್ಸ್ ವೆಲ್ಉನ್ನತಮಟ್ಟದ ವಿಶೇಷವಾದ ವೈಜ್ಞಾನಿಕ ಮಾಹಿತಿಗಳನ್ನು ಪಸರಿಸಲು ರೂಪರೇಷೆಗಳನ್ನು ನಿರ್ಮಿಸಿದರು; ಶೈಕ್ಷಣಿಕ ಸಂಶೋಧನಾ ಕ್ಷೆತ್ರದಲ್ಲಿ ಬುಗಿಲೆದ್ದ ಬೃಹತ್ ಬೆಳವಣಿಗೆಗೆ ಇದು ಪೂರಕವಾಯಿತು.
ಪೂರ್ವ ಯೂರೋಪ್ ನ ನಿರಂಕುಶಪ್ರಭುತ್ವದ ಆಳ್ವಿಕೆಗಳೊಡನೆ ಮ್ಯಾಕ್ಸ್ ವೆಲ್ ಹೊಂದಿದ್ದ ಸಂಪರ್ಕಗಳ ದೆಸೆಯಿಂದ ಆ ದೇಶಗಳ ಅಂದಿನ ಮುಖಂಡರ, ಅರಸರ ಆತ್ಮಚರಿತ್ರೆಗಳನ್ನು ಎನ್ನಲಾಗುತ್ತಿತ್ತು), ಸಂದರ್ಶನಗಳನ್ನು ಮ್ಯಾಕ್ಸ್ ವೆಲ್ ನಡೆಸಿಕೊಸಬಾಕಾಗುತ್ತಿತ್ತು ಹಾಗೂ ತತ್ಕಾರಣವಾಗಿ ಮ್ಯಾಕ್ಸ್ ವೆಲ್ ಅಪಹಾಸ್ಯಕ್ಕೆ ಗುರಿಯಾಗಬೇಕಾಗುತ್ತಿತ್ತು.
೫ ನವೆಂಬರ್ ೧೯೯೧ ರಂದು, ತಮ್ಮ ೬೮ ರ ಹರೆಯದಲ್ಲಿ, ಕ್ಯಾನರೀ ದ್ವೀಪಗಳ ಸಮೀಪದಲ್ಲಿ ಸಾಗುತ್ತಿದ್ದ ಲೇಡಿ ಘಿಸ್ಲೇಯ್ನ್ ಎಂಬ ತಮ್ಮ ಸ್ವಂತ ಐಷಾರಾಮಿ ಹಡಗಿನಿಂದ ಉರುಳಿಬಿದ್ದು ಮ್ಯಾಕ್ಸ್ ವೆಲ್ ಸಾವಿಗೀಡಾದರೆಂದು ನಂಬಲಾಗಿದೆ; ನಂತರ ನೀರಿನಲ್ಲಿ ತೇಲುತ್ತಿದ್ದ ಅವರ ದೇಹವು ಅಟ್ಲಾಂಟಿಕ್ ಸಾಗರದಲ್ಲಿ ದೊರಕಿತು. ಅವರ ದೇಹವನ್ನು ಜೆರೂಸೆಲಂನ ಮೌಂಟ್ ಆಫ್ ಒಲಿವ್ಸ್ ನಲ್ಲಿ ಹೂಳಲಾಯಿತು. ಅಧಿಕೃತ ವರದಿಯ ಪ್ರಕಾರ ಅದು ಆಕಸ್ಮಿಕವಾಗಿ ಮುಳುಗಿದುದರಿಂದ ಸಂಭವಿಸಿದ ಸಾವು. ಕೆಲವು ವಿಶ್ಲೇಷಕರು ಅದನ್ನು ಆತ್ಮಹತ್ಯೆ ಎಂದರೆ, ಇನ್ನು ಕೆಲವರು ಅದನ್ನು ಕೊಲೆ ಎಂದರು.
ಅಂದಿನ ಪ್ರಧಾನಿ ಜಾನ್ ಮೇಜರ್ ಸೋವಿಯತ್ ಯೂನಿಯನ್ ನಲ್ಲಿ ನಡೆದ ಅಧಿಕಾರಕ್ಕಾಗಿ ನಡೆದ ಕುಟಿಲೋಪಾಯಗಳ ಬಗ್ಗೆ ಮ್ಯಾಕ್ಸ್ ವೆಲ್ ತಮಗೆ ಕೆಲವು ಸೂಕ್ಷ್ಮ ವಿಷಯಗಳನ್ನು ತಿಳಿಸಿದ್ದರೆಂದು ಹೇಳಿದರು. 'ಅವರು ಮಹಾನ್ ವ್ಯಕ್ತಿಯಾಗಿದ್ದರು' ಎಂದರು ಮೇಜರ್. ಅಂದಿನ ಲೇಬರ್ ಪಾರ್ಟಿಯ ಮುಖಂಡರಾಗಿದ್ದ ನೀಲ್ ಕಿನ್ನಾಕ್ ಮ್ಯಾಕ್ಸ್ ವೆಲ್ ಬಗ್ಗೆ ಮಾತನಾಡುತ್ತಾ "ಜೀವನದ ಬಗ್ಗೆ ಬಹಳ ಉತ್ಸಾಹವಿದ್ದವರು, ಅವರು ವಿವಾದ, ಅಸೂಯೆ, ಮತ್ತು ನಿಷ್ಠೆಯನ್ನು ತಮ್ಮ ಉತ್ಸಾಹಭರಿತ ಜೀವನದುದ್ದಕ್ಕೂ ಬೃಹತ್ ಪ್ರಮಾಣದಲ್ಲಿ ತಮ್ಮ ಸಂಪರ್ಕಕ್ಕೆ ಬಂದ ಎಲ್ಲರಲ್ಲೂ ಉಂಟುಮಾಡುವ ಜಾಯಮಾನದವರಾಗಿದ್ದರು" ಎಂದರು. ನಂತರದ ದಿನಗಳಲ್ಲಿ ಮ್ಯಾಕ್ಸ್ ವೆಲ್ ಆ ಲೇಬರ್ ಪಾರ್ಟಿ ಮುಖಂಡನ ಖಾಸಗಿ ಕಚೇರಿಗೆ ಧನಸಹಾಯ ಮಾಡಿದ್ದರೆಂದೂ, ಹಾಗೂ ಮ್ಯಾಕ್ಸ್ ವೆಲ್ ಯುನೈಟೆಡ್ ಕಿಂಗ್ಡಂನ ರಹಸ್ಯ ಬೇಹುಗಾರಿಕಾ ಸಂಸ್ಥೆಯಾದ ೬ ನ ಏಜೆಂಟ್ ಎಂದೂ ಆರೋಪಿಸಲಾಯಿತು.
ಮ್ಯಾಕ್ಸ್ ವೆಲ್ ರ ಅಕಾಲಿಕ ಮರಣವು ಅಸ್ಥಿರತೆಯ ಮಹಾಪೂರವನ್ನೇ ಉಂಟುಮಾಡಿತು, ಬ್ಯಾಂಕ್ ಗಳು ತಮ್ಮ ಹಣವನ್ನು ಕೂಡಲೆ ಹಿಂತಿರುಗಿಸಲು ಒತ್ತಡ ಹೇರಲಾರಂಭಿಸಿದವು. ಅವರ ಇಬ್ಬರು ಮಕ್ಕಳಾದ ಕೆವಿನ್ ಮತ್ತು ಇಯಾನ್ ಈ ಸಾಮ್ರಾಜ್ಯವನ್ನು ಉಳಿಸಿಕೊಳ್ಳಲು ಹೆಣಗಾಡಿದರು, ಆದರೆ ಅದರ ಪತನವನ್ನು ಅವರಿಗೆ ತಪ್ಪಿಸಲಾಗಲಿಲ್ಲ. ಮ್ಯಾಕ್ಸ್ ವೆಲ್ ಅನಧಿಕೃತವಾಗಿ ನೂರಾರು ಮಿಲಿಯನ್ ಪೌಂಡ್ ಗಳಷ್ಟು ಹಣವನ್ನು ಕಂಪನಿಯ ನಿವೃತ್ತಿವೇತನ ಖಾತೆಯಿಂದ ತೆಗೆದು ಮಿರರ್ ಗ್ರೂಪ್ ನ ಷೇರುಗಳು ಕುಸಿಯದಂತೆ ನೋಡಿಕೊಳ್ಳಲು, ಹಾಗೂ ತನ್ಮೂಲಕ ತನ್ನ ಕಂಪನಿಯು ಪಾಪರ್ ಆಗದಂತೆ ಕಾಪಾಡಲು ಅಕ್ರಮವಾಗಿ ಬಳಸಿರುವುದು ಅವರ ಸಾವಿನ ನಂತರ ಗೋಚರವಾಯಿತು. ಕಡೆಗೆ ಆ ನಿವೃತ್ತಿವೇತನದ ಖಾತೆಗೆ ಬಂಡವಾಳ ಹೂಡುವ ಬ್ಯಾಂಕ್ ಗಳಾದ ಷಿಯರ್ಸನ್ ಲೆಹ್ಮನ್ ಮತ್ತು ಗೋಲ್ಡ್ ಮನ್ ಸ್ಯಾಕ್ಸ್ ಹಾಗೂ ಬ್ರಿಟಿಷ್ ಸರ್ಕಾರದಿಂದ ಹಣವನ್ನು ಪಡೆದು ತುಂಬಲಾಯಿತು.
೧೯೯೨ ರಲ್ಲಿ ಮ್ಯಾಕ್ಸ್ ವೆಲ್ ಕಂಪನಿಗಳು ಪಾಪರ್ ಚೀಟಿಗಾಗಿ ಅರ್ಜಿ ಸಲ್ಲಿಸಿದವು. ಮ್ಯಾಕ್ಸ್ ವೆಲ್ ರ ಮಗ, ಕೆವಿನ್ ಮ್ಯಾಕ್ಸ್ ವೆಲ್ ಪಾಪರ್ ಎಂದು ಘೋಷಿಸಲಾದಾಗ ಅವರ ತಲೆಯ ಮೇಲೆ ಇದ್ದ ಸಾಲದ ಮೊತ್ತ £೪೦೦ ಮಿಲಿಯನ್.
೧೯೯೫ ರಲ್ಲಿ ಮ್ಯಾಕ್ಸ್ ವೆಲ್ ರ ಮಕ್ಕಳಾದ ಕೆವಿನ್ ಮತ್ತು ಇಯಾನ್ ಹಾಗೂ ಇಬ್ಬರು ಮಾಜಿ ನಿರ್ದೇಶಕರ ಮೇಲೆ ವಂಚಿಸಲು ಸಂಚು ಹೂಡಿರುವ ಆರೋಪ ಹೊರಿಸಿ ಮೊಕದ್ದಮೆ ಹೂಡಲಾಯಿತು, ಆದರೆ ೧೯೯೬ ರಲ್ಲಿ ಹನ್ನೆರಡು ಜನರ ಜ್ಯೂರಿಯು ಇವರೆಲ್ಲರೂ ನಿರಪರಾಧಿಗಳೆಂದು ಘೋಷಿಸಿ ಆರೋಪಮುಕ್ತಗೊಳಿಸಿತು.
ಇತರ ಮಾಧ್ಯಮದ ಉಲ್ಲೇಖಗಳಲ್ಲಿ, ಬಿಬಿಸಿ ಧಾರವಾಹಿ ಟು ದ ಮೇನರ್ ಬಾರ್ನ್ ನಲ್ಲಿನ ರಿಚರ್ಡ್ ಡಿ ವೆರೆಯವರ ಪಾತ್ರವು ಮ್ಯಾಕ್ಸ್ ವೆಲ್ ರ ವ್ಯಕ್ತಿತ್ವದ ಮೇಲೆಯೇ ಆಧಾರವಾದುದು ಎನ್ನಲಾಗಿದೆ: ಡೆ ವೆರೆ ಒಬ್ಬ ಝೆಕ್ ವಲಸೆಗಾರನಾಗಿದ್ದು ಗ್ರೇಟ್ ಬ್ರಿಟನ್ ಗೆ ಬಂದು ನೆಲಸಿ ಸ್ವಸಾಮರ್ಥ್ಯದಿಂದ ದೊಡ್ಡ ಶ್ರೀಮಂತನಾಗುತ್ತಾನೆ.
ಆಲ್ ಫ್ರೆಡ್ ಮಾರ್ಕ್ಸ್ ಸಹ೧೯೯೦ ರ ದಶಕದಲ್ಲಿ ಬಿಬಿಸಿ ರೇಡಿಯೋ ೪ ಕ್ಕಾಗಿ ಆಡಿದ ರೇಡಿಯೋ ನಾಟಕದಲ್ಲಿ ಮ್ಯಾಕ್ಸ್ ವೆಲ್ ರ ಪಾತ್ರ ವಹಿಸಿದ್ದಾರೆ; ಆ ನಾಟಕದ ಹೆಸರು ಮ್ಯಾಕ್ಸ್ ವೆಲ್: ದ ಲಾಸ್ಟ್ ಡೇಸ್ .
ರಾಬರ್ಟ್ ಮ್ಯಾಕ್ಸ್ ವೆಲ್ ರನ್ನು ಕಾಲ್ಪನಿಕ ರೂಪಕ್ಕೆ ಅಳವಡಿಸಿದುದು ಎಂಬ ಮಾಜಿ ಸಂಸತ್ ಸದಸ್ಯ ಹಾಗೂ ಬ್ರಿಟಿಷ್ ಕಾದಂಬರಿಕಾರರಾದ ಜೆಫ್ರಿ ಆರ್ಚರ್ ರ ಕಾದಂಬರಿಯಾದ ದ ಫೋರ್ತ್ ಎಸ್ಟೇಟ್ ನಲ್ಲಿ ಕಂಡುಬರುತ್ತದೆ; ಆ ಕಾದಂಬರಿಯಲ್ಲಿನ "ರಿಚರ್ಡ್ ಆರ್ಮ್ ಸ್ಟ್ರಾಂಗ್" ಪಾತ್ರವು ಮ್ಯಾಕ್ಸ್ ವೆಲ್ ರನ್ನೇ ಹೋಲುತ್ತದೆ; ಆ ಕಾದಂಬರಿಯಲ್ಲಿ ರೂಪರ್ಟ್ ಮರ್ಡೋಚ್ "ಕೀತ್ ಟೌನ್ ಸೆಂಡ್" ಆಗಿ ಕಾಣಿಸಿಕೊಳ್ಳುತ್ತಾರೆ. ಈ ಕಾದಂಬರಿಯು ಎರಡು ಜೀವನಗಳು ಮತ್ತು ಎರಡು ವಾರ್ತಾಪತ್ರಿಕಾ ಸಾಮ್ಯಾಜ್ಯಗಳನ್ನು ಸಮಾನಾಂತರವಾಗಿ ನಿರೂಪಿಸುತ್ತದೆ.
ಎವೆಲಿನ್ ವಾ ರವರ ಎರಡನೆಯ ಮಹಾಯುದ್ಧದ ಕಾದಂಬರಿ ಸ್ವೋರ್ಡ್ ಆಫ್ ಆನರ್ ನಲ್ಲಿ ಅಷ್ಟೇನೂ ಬಿಗಿಯಿಲ್ಲದೆ ಶೀತಲ-ನೆತ್ತರಿನ ಕೊಲೆಪಾತಕನಾದ ಸಾರ್ಜೆಂಟ್ ಲುಡೋವಿಕ್ ಪಾತ್ರದಲ್ಲಿ ಮ್ಯಾಕ್ಸ್ ವೆಲ್ ರ ಹೋಲಿಕೆಯನ್ನು ಕಾಣಬಹುದು.
೨೦೦೮ ರಲ್ಲಿ ಮ್ಯಾಕ್ಸ್ ವೆಲ್ ರ ಪತ್ನಿ ತಮ್ಮ ವೃತ್ತಾಂತಗಳನ್ನು ಎ ಮೈಂಡ್ ಆಫ್ ಹರ್ ಓನ್, ಎಂಬ ಶೀರ್ಷಿಕೆಯಡಿಲ್ಲಿ ಬಿಡುಗಡೆ ಮಾಡಿದರು; ಮ್ಯಾಕ್ಸ್ ವೆಲ್ ಪ್ರಪಂಚದ ಅತ್ಯಂತ ಶ್ರೀಮಂತ ಪ್ರಕಾಶಕರಲ್ಲೊಬ್ಬರಾಗಿದ್ದ ಕಾಲದಲ್ಲಿ ಅವರೊಡನೆ ಈಕೆ ಕಳೆದ ಜೀವನದ ಮೇಲೆ ಈ ಕೃತಿಯು ಬೆಳಕು ಚೆಲ್ಲುತ್ತದೆ.
ಮ್ಯಾಕ್ಸ್ ವೆಲ್ ನಿಧನರಾಗುವುದಕ್ಕೆ ಸ್ವಲ್ಪ ಮುಂಚೆ ಬಿಬಿಸಿ ವಾಹಿನಿಯು ಮ್ಯಾಕ್ಸ್ ವೆಲ್ ಎಂಬ, ಮ್ಯಾಕ್ಸ್ ವೆಲ್ ರ ಜೀವನವನ್ನು ಬಿಂಬಿಸುವ ನಾಟಕವೊಂದನ್ನು ಬಿತ್ತರಿಸಿತು; ಡೇವಿಡ್ ಸುಚೇತ್ ಮುಖ್ಯಪಾತ್ರದಲ್ಲಿದ್ದ ಈ ನಾಟಕವು ೪ ಮೇ ೨೦೦೭ ರಂದು ಬಿತ್ತರವಾಯಿತು.
ತನ್ನ ಸಾಫ್ಟ್ ವೇರ್ ಕಂಪನಿಯಾದ ಮಿರರ್ ಸಾಫ್ಟ್ ಮೂಲಕ ಮ್ಯಾಕ್ಸ್ ವೆಲ್ ಟೆಟ್ರಿಸ್ ಎಂಬ ವಿಡಿಯೋ ಆಟವನ್ನು ಅದನ್ನು ಅಭಿವೃದ್ಧಿಗೊಳಿಸಿದವರಿಂದ ಪಡೆಯುವುದರಲ್ಲಿ ಪ್ರಮುಖ ಪಾತ್ರ ವಹಿಸಿದರು; ಸೋವಿಯತ್ ಯೂನಿಯನ್ ನವರು ಅಭಿವೃದ್ಧಿಗೊಳಿಸಿದ್ದ ಈ ಆಟವನ್ನು ಪಶ್ಚಿಮದ ದೇಶಗಳಲ್ಲಿ ವಿತರಿಸುವ ಮತ್ತು ಮಾರುವ ಸ್ವಾಮ್ಯವನ್ನು ಈ ಕಂಪನಿ ಪಡೆಯಿತು.
ಮ್ಯಾಕ್ಸ್ ವೆಲ್ ಆಕ್ಸ್ ಫರ್ಡ್ ಯುನೈಟೆಡ್ ಫುಟ್ ಬಾಲ್ ಕ್ಲಬ್ ನ ಅಧ್ಯಕ್ಷನೆಂದೂ ಹೆಸರು ಪಡೆದಿದ್ದರು; ಆ ಕ್ಲಬ್ ಪಾಪರ್ ಆಗುವುದರಿಂದ ಪಾರು ಮಾಡಿಸಿ, ಅದನ್ನು ಇಂಗ್ಲಿಪ್ ಫುಟ್ ಬಾಲ್ ನ ಉತ್ತುಂಗ ಶ್ರೇಣಿಗೆ ಏರಿಸಿದರು; ೧೯೮೬ ರಲ್ಲಿ ಈ ಕ್ಲಬ್ ಲೀಗ್ ಕಪ್ ಅನ್ನು ಗೆದ್ದುಕೊಂಡಿತು. ೧೯೮೭ ರಲ್ಲಿ ಮ್ಯಾಕ್ಸ್ ವೆಲ್ ಡರ್ಬಿ ಕೌಂಟಿ .ಯನ್ನು ಖರೀದಿಸಿದರು. ಅವರು ಮ್ಯಾಂಚೆಸ್ಟರ್ ಯುನೈಟೆಡ್ ಅನ್ನೂ ೧೯೮೪ ರಲ್ಲಿ ಖರೀದಿಸಲು ಯತ್ನಿಸಿದರು, ಆದರೆ ಅದರ ಮಾಲಿಕರಾದ ಮಾರ್ಟಿನ್ ಎಡ್ವರ್ಡ್ಸ್' ಕೇಳಿದ ಬೆಲೆಯನ್ನು ಇವರು ಕೊಡಲು ಒಪ್ಪಲಿಲ್ಲ.
ಇಯಾನ್ ರಾಬರ್ಟ್ ಮ್ಯಾಕ್ಸ್ ವೆಲ್ ಒಬ್ಬ ಝೆಕೊಸ್ಲೋವಾಕಿಯಾ ದಲ್ಲಿ ಜನಿಸಿದ ಬ್ರಿಟಿಷ್ ಮಾಧ್ಯಮ ಮಾಲಿಕ ಹಾಗೂ ಮಾಜಿ ಸಂಸತ್ ಸದಸ್ಯ ರಾಗಿದ್ದರು; ಅವರು ಬಡತನದ ಆಳದಿಂದ ಹಂತ ಹಂತವಾಗಿ ಮೇಲೇರಿ ಒಂದು ಬೃಹತ್ ಪ್ರಕಾಶನ ಸಾಮ್ರಾಜ್ಯವನ್ನೇ ಸ್ಥಾಪಿಸಿದರು. ಅವರ ಮರಣದ ನಂತರ ಅವರ ಕಂಪನಿಯ ಆರ್ಥಿಕ ವ್ಯವಸ್ಥೆಯಲ್ಲಿ ಕರಾಳವಾದ ಕಂದರಗಳಿರುವುದು ಗೋಚರವಾಯಿತು; ಆ ಕಂದರಗಳ ಪೈಕಿ ಮಿರರ್ ತಂಡದವರ ನಿವೃತ್ತಿವೇತನದ ಹಣವನ್ನೂ ಮ್ಯಾಕ್ಸ್ ವೆಲ್ ಅಕ್ರಮವಾಗಿ ಬಳಸಿಕೊಂಡಿರುವುದು ಕಂಡುಬಂದದ್ದೂ ಒಂದು.
೧೯೬೪ ರಲ್ಲಿ ಅವರನ್ನು ಲೇಬರ್ ಪಾರ್ಟಿಯಿಂದ ಹೌಸ್ ಆಫ್ ಕಾಮನ್ಸ್ ಗೆ ಚುನಾಯಿಸಲಾಯಿತು}, ೧೯೬೬ ರಲ್ಲಿ ಅವರು ಮರು ಚುನಾಯಿತರಾದರು ಹಾಗೂ ೧೯೭೦ ರಲ್ಲಿ ಕನ್ಸರ್ವೇಟಿವ್ ಪಕ್ಷದ ವಿಲಿಯಂ ಬೆನ್ಯಾನ್ ರಿಂದ ಪರಾಭವಗೊಂಡರು. ಅವರು ಬಕಿಂಗ್ ಹ್ಯಾಂ ಉತ್ತರದ ಕ್ಷೇತ್ರದ ಸಂಸತ್ ಸದಸ್ಯರಾಗಿದ್ದರು.
ಪ್ರತಿ ನಕ್ಷತ್ರಗಳಿಗೂ ಗುಣ, ಲಕ್ಷಣ, ಗ್ರಹಗಳ ಅಧಿಪತ್ಯ ವಿದ್ದು ಅವುಗಳು ಕೂಡ ಗ್ರಹಗಳಂತೆ ಪ್ರಭಾವ ಬೀರುತ್ತವೆ. ಅವುಗಳಲ್ಲೂ ಒಳ್ಳೆಯ ಕೆಟ್ಟ ನಕ್ಷತ್ರಗಳಿವೆ ಎಂದು ಭಾವಿಸಲಾಗಿವೆ. ವಾಸ್ತವವಾಗಿ ಈ ಹಿಂದೆ ಶಾಸ್ತ್ರ ಬರೆಯುವಾಗ ಇದ್ದ ಆಕಾಶದಲ್ಲಿ ಇರುವ ಜಾಗದಲ್ಲಿ ಆ ನಕ್ಷತ್ರ ಈಗ ಇಲ್ಲ. ಅಯನಾಂಶ ಕಾರಣ ಸುಮಾರು ೨೪ ಡಿಗ್ರಿಗಳಷ್ಟು ಮುಂದೆ ಇದೆ. ಆ ಸ್ಥಳದಲ್ಲಿ ಬೇರೆ ನಕ್ಷತ್ರ ಇರುತ್ತದೆ. ಆದರೆ ಜ್ಯೋತಿಷಿಗಳು ಅದನ್ನು ಗಣನೆಗೆ ತೆಗೆದುಕೊಳ್ಳುವುದಿಲ್ಲ.
ನಕ್ಷತ್ರಗಳು ಗ್ರಹಗಳಂತೆ ಸೂರ್ಯ ಮಂಡಲದಲ್ಲಿ ಇಲ್ಲ. ಅಥವಾ ಪ್ರಭಾವ ಬೀರುವಷ್ಟು ಹತಿರದಲ್ಲೂ ಇಲ್ಲ. ಅನೇಕ ಕೋಟಿ ಕೋಟಿ ಮೈಲಿಗಳ ದೂರದಲ್ಲಿವೆ. ಅವುಗಳಿಂದ ಹೊರಟ ಬೆಳಕು ಭೂಮಿಯನ್ನು ತಲುಪಲು ಅನೇಕ ಕೋಟಿ ವರ್ಷಗಳೇ ಬೇಕು. ಅವು ಮಾನವನ ಜೀವಿತದ ಮೇಲೆ ಪರಿಣಾಮ ಬೀರುವ ಸಾದ್ಯತೆ ಇಲ್ಲ. ಇಂದಿನ ವಿಜ್ಞಾನದ ಪ್ರಕಾರ ಅವು ನಿರ್ಜೀವ, ಅಗಾಧ ಗಾತ್ರದ ಬೆಂಕಿಯ ಉಂಡೆಗಳು. ಈಗ ನೂರೈವತ್ತು ವರ್ಷಗಳ ಹಿಂದೆ ಈ ನಕ್ಷತ್ರಗಳ ವಿವರ, ದೂರ, ಪರಿಣಾಮಗಳನ್ನು ತಿಳಿಯುವ ಸಾಧನಗಳಿರಲಿಲ್ಲ. ಅವನ್ನೆಲ್ಲಾ ದೇವತೆಗಳು ಅಥವಾ ದೇವಕನ್ಯೆಯರೆಂದು ಹಿಂದಿನ ಶಾಸ್ತ್ರಕಾರರು ಭಾವಿಸಿದ್ದರು.
ಉದಾಹರಣೆಗೆ ಈ ಜ್ಯೋತಿಷ್ಯಕ್ಕೆ ಗಣನೆಗೆ ತೆಗೆದುಕೊಳ್ಳುವ ೨೭ ನಕ್ಷತ್ರ ಗಳು ಬ್ರಹ್ಮನ ಮಗ ದಕ್ಷನ ಹೆಣ್ಣು ಮಕ್ಕಳು. ಅವರನ್ನು ಚಂದ್ರನಿಗೆ ಕೊಟ್ಟು ವಿವಾಹ ಮಾಡಿದ್ದನು. ಚಂದ್ರನು ದಿನಕ್ಕೆ ಒಬ್ಬರಂತೆ ಅಶ್ವಿನಿ ಮೊದಲಾದ ಸತಿ-ನಕ್ಷತ್ರಗಳ ಜೊತೆ ಇರುತ್ತಾನೆ. ಆದರೆ ಅವರಲ್ಲಿ ಕೆಲವು ನಕ್ಷತ್ರಗಳನ್ನು ಪುಲ್ಲಿಂಗದಲ್ಲಿ ಕರೆಯುವ ರೂಢಿ ಇದೆ!
ಆಕಾಶದಲ್ಲಿ ಈ ನಕ್ಷತ್ರಗಳ ಜೊತೆ ಸಾವಿರಾರು ಇತರೆ ಹೆಚ್ಚಿನ ಶಕ್ತಿ ಹೊಂದಿದ ನಕ್ಷತ್ರಗಳೂ ಇವೆ. ಆದರೆ ಅವುಗಳನ್ನು ಭವಿಷ್ಯ ಹೇಳುವಾಗ ಗಣನೆಗೆ ತೆಗೆದುಕೊಳ್ಳುವ ಶಾಸ್ತ್ರವಿಲ್ಲ. ಮಾನವನ ಜೀವಿತದ ಮೇಲೆ ಏನೂ ಪರಿಣಾಮ ಬೀರದ ಈ ಅತಿ ದೂರದ ನಕ್ಷತ್ರಗಳಲ್ಲಿ ಕೆಲವನ್ನು ಅತಿಕ್ರೂರ ನಕ್ಷತ್ರವೆಂದು ಕರೆದು ಆ ನಕ್ಷತ್ರದಲ್ಲಿ ಹುಟ್ಟಿದವರು ಅಶುಭರೆಂದು ಹೆಸರಿಟ್ಟು ಅವರ ಜೀವಿತವನ್ನು ನರಕವನ್ನಾಗಿ ಮಾಡುವ ಶಾಸ್ತ್ರ ನಂಬುಗೆ ಇದೆ. (ಚಂದ್ರನ ಜೊತೆ ಇರುವ ನಕ್ಷತ್ರ, ಅದು ನಿಜವಾಗಿ ಚಂದ್ರನಿಂದ ಕೋಟಿ ಕೋಟಿ ಮೈಲಿ ದೂರದಲ್ಲಿದೆ. ಆಕಾಶದಲ್ಲಿ ಚಂದ್ರನ ಜೊತೆ ಇದ್ದಂತೆ ಭ್ರಮೆಯಾಗುವುದು- ಇದು ಅನೇಕ ಜ್ಯೋತಿಷಿಗಳಿಗೆ ತಿಳಿದಿಲ್ಲ. ಹಿಂದಿನ ಶಾಸ್ತ್ರಕಾರರಿಗೆ ನಕ್ಷತ್ರಗಳು ಬಹಳ ದೂರವಿರುವ ವಿಷಯ ತಿಳಿದಿರುವ ಸಂಭವವಿಲ್ಲ. ) ಚಂದ್ರನಿಗೂ ಈ ನಕ್ಷತ್ರಗಳಿಗೂ ಯಾವ ಸಂಬಂಧವೂ ಇಲ್ಲ. ಚಂದ್ರನು ಭೂಮಿಗೆ ಹತ್ತಿರವಿರುವ ಉಪಗ್ರಹ. ಆದರೆ ನಕ್ಷ ತ್ರಗಳು ನಮ್ಮ ಬ್ರಹ್ಮಾಂಡದ ಅಥವಾ ಅದರ ಹೊರಗಿರುವ ಸೂರ್ಯರು
ಇದನ್ನು- ಈ ನಕ್ಷತ್ರಗಳು ಚಂದ್ರನ ಜೊತೆ ಇದ್ದಂತೆ ಕಾಣುವುದರಿಂದ, ನಕ್ಷತ್ರಗಳು ವ್ಯಕ್ತಿಗಳನ್ನು ಒಳ್ಳೆಯವರನ್ನಾಗಿ ಅಥವಾ ಕೆಟ್ಟವರನ್ನಾಗಿ ಮಾಡುತ್ತವೆಂದು ಜ್ಯೋತಿಷ ಶಾಸ್ತ್ರ ಹೇಳುತ್ತದೆ. ನಕ್ಷತ್ರಗಳು ವ್ಯಕ್ತಿಗಳನ್ನು ಒಳ್ಳೆಯವರನ್ನಾಗಿ ಅಥವಾ ಕೆಟ್ಟವರನ್ನಾಗಿ ಮಾಡುವ ವಿಚಾರವನ್ನು, ವಿಜ್ಞಾನ ಸಕಾರಣವಾಗಿ ಪ್ರಶ್ನೆ ಮಾಡುತ್ತದೆ.
ವೇದಾಂಗ ಜ್ಯೋತಿಷ್ಯವು ವೈದಿಕ - ಪಂಚಾಂಗವನ್ನು ರಚಿಸಿ, ದಿನಗಳನ್ನು ಎಣಿಸುವುದಕ್ಕೆ ಹಾಗೂ ಧಾರ್ಮಿಕ ಕ್ರಿಯೆಗಳಿಗೆ ಸೂಕ್ತ ದಿನ, ಸಮಯವನ್ನು ನಿರ್ಧರಿಸುವುದಕ್ಕಾಗಿ ಉಪಯೋಗಿಸಲ್ಪಡುತ್ತಿತ್ತು. ಭಾರತೀಯ ಪಂಚಾಂಗ ಪದ್ಧತಿಯು ನಿರಯನ ಪದ್ಧತಿಯನ್ನು ಅನುಸರಿಸಿ ರಚಿಸಲಾಗುತ್ತಿತ್ತು. ಇದರಲ್ಲಿ ನಕ್ಷತ್ರ ಗಳನ್ನು ಆಧರಿಸಿದ ಚಂದ್ರಮಾನ ಮತ್ತು ಸೌರಮಾನ ಪದ್ಧತಿಗಳನ್ನು ಆಧರಿಸಿ ವರ್ಷವನ್ನು ನಿಗದಿಗೊಳಿಸುತ್ತಿದ್ದರು.
ಕ್ರಿ. ಪೂ. ಮೂರನೇ ಶತಮಾನದ ನಂತರ ಅಲೆಗ್ಜಾಂಡರನು ಭಾರತಕ್ಕೆ ಬಂದ ನಂತರ ರವಿ , ಚಂದ್ರ , ಮಂಗಳ , ಬುಧ, ಗುರು , ಶುಕ್ರ, ಶನಿ ಹೀಗೆ ಏಳು ಗ್ರಹಗಳನ್ನು ಸೇರಿಸಿಕೊಂಡು ಅದಕ್ಕೆ ಕುಂಡಲಿ ರಚಿಸಿ ಭವಿಷ್ಯ ಹೇಳುವ ಫಲಜ್ಯೋತಿಷ್ಯ ಶಾಸ್ತ್ರ ಆರಂಭವಾಯಿತು. ಫಲಜ್ಯೋತಿಷ್ಯ ಶಾಸ್ತ್ರದ ಮೊದಲ ಪ್ರವರ್ತಕ ಯವನಾಚಾರ್ಯನೆಂದು ಹೇಳಿದೆ. ಆಗ ರಾಹು ಕೇತುಗಳನ್ನು ಗ್ರಹಗಳೆಂದು ಪರಿಗಣಿಸಿರಲಿಲ್ಲ. ರಾಹು ಕೇತುಗಳನ್ನು ಪುರಾಣ/ ಗಳಲ್ಲಿ ರಾಕ್ಷಸರೆಂದು ಹೇಳಲಾಗಿದೆ.
ಫಲ ಜ್ಯೋತಿಷ್ಯ ಶಾಸ್ತ್ರವು ಕ್ರಿ. ಪೂ. ೨-೩ನೇ ಶತಮಾನ ಕಾಲದಲ್ಲಿ ಗ್ರೀಕರಿಂದ ಬಂದ ಯವನೇಶ್ವರನ ಯವನಜಾತಕದಿಂದ ಭಾರತದಲ್ಲಿ ಆರಂಭವಾಗಿದೆಯೆಂದು ವಿದ್ವಾಂಸರು ಅಭಿಪ್ರಾಯ ಪಟ್ಟಿದ್ದಾರೆ. ಅವನು ಪಶ್ಚಿಮದ ಶಕ ಸತ್ರಪ ರಾಜ ಒಂದನೇ ರುದ್ರದಮನನ ಆಸ್ಥಾನದಲ್ಲಿದ್ದನು. ಕ್ರಿ.ಶ. ೨೭೦ ರಲ್ಲಿದ್ದ ಸ್ಪುಜಿಧ್ವಜನ ಗ್ರಂಥದಿಂದ ಆರ್ಯಭಟನ ಆರ್ಯಭಟೀಯದ ಕಾಲದವರೆಗಿನ ೩೦೦ವರ್ಷಗಳಲ್ಲಿ ಭಾರತೀಯ ಪಂಚಾಂಗದ ರೂಪುರೇಷೆಗಳು ಪೂರ್ಣಗೊಂಡಿರಬೇಕೆಂದು. ವಿದ್ವಾಂಸರು ಊಹಿಸಿದ್ದಾರೆ. ಆ ಕಾಲದಿಂದ ಏಳು ಗ್ರಹಗಳ ಹೆಸರಿನ ಏಳು ವಾರಗಳು ಭಾರತದಲ್ಲಿ ರೂಢಿಗೆ ಬಂದಿದೆ ಎಂಬುದು ವಿದ್ವಾಂಸರ ಅಭಿಪ್ರಾಯ. ಆದರೂ ಭಾರತೀಯ ಪಂಚಾಂಗದಲ್ಲಿ ಗ್ರೀಕರ ಟಾಲಮಿಯ ಕಾಲಕ್ಕಿಂತ ಹಿಂದಿನ ಕೆಲವು ಜ್ಯೋತಿಷದ ಅಂಶಗಳಿರುವುದನ್ನೂ ಗುರುತಿಸಿದ್ದಾರೆ. ಆದರೆ ಈ ಹಿಂದಿನ ಗ್ರಂಥಗಳು ಪೂರ್ಣ ನಷ್ಟವಾಗಿವೆ ಲಭ್ಯವಾಗಿಲ್ಲ.
ಕಲ್ಯಾಣವರ್ಮನಿಂದ ರಚಿತವಾದ ಬೃಹತ್ ಪರಾಶರ ಹೋರಾಶಾಸ್ತ್ರ ಮತ್ತು ಸಾರಾವಳಿ ಗ್ರಂಥಗಳು , ೭೧ ಅಧ್ಯಯಗಳನ್ನು ಹೊಂದಿದೆ. ಇವು ಕ್ರಿ.ಶ.೭-೮ನೇ ಶತಮಾನಕ್ಕೆ ಸೇರಿದವುಗಳಾಗಿವೆ. ವಿಕ್ರಮಾದಿತ್ಯನ ಆಸ್ಥಾನದಲ್ಲಿದ್ದನೆಂದು ಹೇಳಲಾದ ವರಾಹಮಿಹಿರನ ಪಂಚ ಸಿದ್ಧಾಂತಿಕ ಗ್ರಂಥ ಪ್ರಸಿದ್ಧವಾದುದು. ಇದಲ್ಲದೆ ಅವನ ಬೃಹತ್ ಸಂಹಿತೆ ಖಗೋಳ ಶಾಸ್ತ್ರ ಫಲಜ್ಯೋತಿಷ್ಯ ಕುಂಡಲಿರಚನೆ ಇತ್ಯಾದಿ ತಿಳಿಸುವುದು. ಅವನ ಬೃಹತ್ ಜಾತಕ ಗ್ರಂಥ ಫಲಜ್ಯೋತಿಷ್ಯವನ್ನು ವಿಸ್ತಾರವಾಗಿ ತಿಳಿಸುವುದು
ಒಂದೇ ಕಾಲದಲ್ಲಿ ಒಂದೇ ಸ್ಥಳದಲ್ಲಿ ಜನಿಸಿದ- ಅವರ ಭವಿಷ್ಯಗಳೂ ಒಂದೇ ಇರಬೇಕಲ್ಲ?
ಒಂದೇ ಆಸ್ಪತ್ರೆ ಆಥವಾ ಊರಿನಲ್ಲಿ ಏಕ ಕಾಲದಲ್ಲಿ ಜನಿಸಿದವರ ಜಾತಕ-ಕುಂಡಲಿ ಒಂದೇ ರೀತಿ ಇರುತ್ತದೆ. ಇವರ ಜೀವನ ಕ್ರಮದಲ್ಲಿ ವ್ಯತ್ಯಾಸವಿರುವುದು ಕಂಡು ಬಂದಿದೆ. ಈ ಇಬ್ಬರಲ್ಲಿ ಒಬ್ಬ ಬಡವ, ಇನ್ನೊಬ್ಬ ಶ್ರೀಮಂತ. ಒಬ್ಬ ಅನಕ್ಷರಸ್ಥ , ಇನ್ನೊಬ್ಬ ವಿದ್ವಾಂಸ. ಎಂಥ ವಿಚಿತ್ರ. ಒಬ್ಬರು ಜ್ಯೋತಿಷಿಗಳೇ ಏಕಾಂತದಲ್ಲಿ ತಮ್ಮದೇ ಉದಾಹರಣೆ ಕೊಟ್ಟರು. ಏಕ ಕಾಲದಲ್ಲಿ ಅಕ್ಕ ಪಕ್ಕದ ಮನೆಯಲ್ಲಿ, ತಾವೂ ಇನ್ನೊಬ್ಬರು ಜನನವಾಗಿದ್ದು ; ಅವರು ಡಾಕ್ಟರು , ಶ್ರೀಮಂತರು; ತಾವು ಬಡ ಜ್ಯೋತಿಷಿ. ಇದರ ರಹಸ್ಯ ತಮಗೂ ತಿಳಿಯದೆಂದರು. (ಆಧಾರ: ವನಕೃಪ ವಿಶೇಷಾಂಕ-೧೯೯೮, ಲೇಖನ; ಫಲ ಜ್ಯೋತಿಷ್ಯದಲ್ಲಿ ಕೆಲವು ಸಂದಿಗ್ಧತೆ: ಲೇ. ಬಿ.ಎಸ್. ಚಂದ್ರಶೇಖರ: ಕಾಪಿರೈಟ್ ಇಲ್ಲ)
ಆಕಾಶದಲ್ಲಿ ಕೋಟಿ ಕೋಟಿ ನಕ್ಷತ್ರಗಳು ಇದ್ದು , ಈ ಜ್ಯೋತಿಷ್ಯದ ೨೭ ನಕ್ಷತ್ರಗಳು ಮಾತ್ರ ಮಾನವನ ಜೀವಿತದ ಮೇಲೆ ಪರಿಣಾಮ ಬೀರುವವು ಉಳಿದವು ಈ ೨೭ ನಕ್ಷತ್ರ ಗಳಿಗಿಂತ ಪ್ರಬಲವಾಗಿದ್ದರೂ ಅವು ಪ್ರಭಾವ ಬೀರುವುದಿಲ್ಲ ಎನ್ನುವುದು ಹೇಗೆ ಸರಿ ?
ಈ ನಕ್ಷತ್ರಗಳೆಲ್ಲಾ ಅತಿ ದೂರದಲ್ಲಿದ್ದು ಅವುಗಳಿಂದ ಹೊರಟ ಬೆಳಕು ನಮಗೆ ತಲುಪಲು ಅನೇಕ ಕೋಟಿ ವರ್ಷ ಬೇಕು. ಅವುಗಳ ಪ್ರಭಾವ ಮಾನವನ ಮೇಲೆ ಹೇಗೆ ಆಗುವುದು ?
ಈ ೨೭ ನಕ್ಷತ್ರಗಳಿಗೆ ಜಾತಿ -ವರ್ಣ,ಲಿಂಗ ,ಪ್ರಾಣಿಗಳ ಗುಣ, ಗಣ , ಅದಕ್ಕೆ ಅಧಿಪತಿಗಳಾಗಿ ಋಷಿಗಳು, ದೇವತೆಗಳು ಯಾವ ಆಧಾರದ ಮೇಲೆ ಬಂದವು?
ನಿರ್ಜೀವವಾದ ಈ ಆಕಾಶ ಕಾಯಗಳು ಮರಗಿಡಗಳ ಗುಣಗಳನ್ನೂ ಹೊಂದಿವೆ -ಅವುಗಳಿಗೆ ಮೇಲೆ ಕೆಳಗೆ ನೋಡುವ ದೃಷ್ಟಿಯೂ ಇದೆ. ಇವೆಲ್ಲವೂ ಕೇವಲ ಕಲ್ಪನೆಗಳೆಂದು ತೋರುವವು. ಇಲ್ಲದಿದ್ದರೆ ಆಧಾರವೇನು?
ಹಿಂದೆ ನಕ್ಷತ್ರಗಳನ್ನೆಲ್ಲಾ ದೇವತೆಗಳೆಂದು ಭಾವಿಸಿ ಈ ಬಗೆಯ ಕಲ್ಪನೆ ಮಾಡಿದ್ದಾರೆ. ಈಗ ವಿಜ್ಞಾನ ಬೆಳೆದ ಮೇಲೆ , ಸತ್ಯ ತಿಳಿದ ಮೇಲೆ , ಕಲ್ಪನೆಗೆ ಬೆಲೆ ಇದೆಯೇ?
ರಾಹು ಕೇತುಗಳ ವಿಚಾರ. ಇವುಗಳನ್ನು ಛಾಯಾ ಗ್ರಹಗಳೆಂದೂ, ಕಣ್ಣಿಗೆ ಅಗೋಚರ ಗ್ರಹಗಳೆಂದು ಹೇಳಲಾಗುತ್ತದೆ. ಆದರೆ ಇವು ಗ್ರಹಗಳೇ ಅಲ್ಲ. ಇವು ಆಕಾಶ ಕಾಯಗಳೇ ಅಲ್ಲ. ಇವು ಆಕಾಶದಲ್ಲಿ ಎರಡು ಊಹಾ ಬಿಂದುಗಳು. ಖಗೋಲ ಶಾಸ್ತ್ರದ ಪ್ರಕಾರ ಆಕಾಶದಲ್ಲಿ ಭೂಮಧ್ಯ ರೇಖೆಯನ್ನು ಆಕಾಶಕ್ಕೆ ವಿಸ್ತರಿಸಿದರೆ ಅದು ಖಗೋಳ-ವಿಷುವದ್ ವೃತ್ತ ಮತ್ತು ಸೂರ್ಯನು ಭೂಮಿಯನ್ನು ವರ್ಷದಲ್ಲಿ ಒಂದು ಬಾರಿ ಸುತ್ತುತ್ತಾನೆ ಎಂದು ಇಟ್ಟುಕೊಂಡರೆ, ಸೂರ್ಯನ ಪಥ ಖಗೋಲದಲ್ಲಿ ಒಂದು ವೃತ್ತವಾಗುವುದು. ಅದು ಕ್ರಾಂತಿ ವೃತ್ತ. ಅದರಲ್ಲಿ ಈ ಮೇಷಾದಿ ನಕ್ಷತ್ರ ಪುಂಜ ಗಳನ್ನೂ, ಅಶ್ವಿನಿ ಆದಿಯಾಗಿ ನಕ್ಷತ್ರಗಳನ್ನೂ ಗುರುತಿಸಲಾಗುವುದು. (ಭೂಮಿಯು ಸೂರ್ಯನನ್ನು ಸುತ್ತುವ ಪಥವೇ ಕ್ರಾಂತಿವೃತ್ತ - ಸೂರ್ಯ ಭೂಮಿಯನ್ನು ಸುತ್ತುವನೆಂದು ಭಾವಿಸಿದರೂ ಅದೇ ಪಥ ಬರುವುದು)
ಭೂಮಿಯ ಅಕ್ಷವು ಸೂರ್ಯನಿಗೆ ೨೩.೫ಡಿಗ್ರಿ ಓರೆಯಾಗಿರುವುದರಿಂದ, ಭೂಮಧ್ಯ ರೇಖೆಯನ್ನು ಆಕಾಶಕ್ಕೆ ವಿಸ್ತರಿಸಿದರೆ ಬರುವ ವಿಷುವದ್ ವೃತ್ತಕ್ಕೆ ೨೩.೫ ಡಿಗ್ರಿಯಷ್ಟು ಓರೆಯಾಗಿ ಒಂದು ಊಹಾ ಕ್ರಾಂತಿ ವೃತ್ತ ವಾಗುವುದು. ಭೂಮಿಯನ್ನು ಚಂದ್ರನು ಸುಮಾರು ೨೯ ದಿನಗಳಲ್ಲಿ ಒಂದು ಸುತ್ತು ಸುತ್ತುತ್ತಾನೆ. ಚಂದ್ರನ ಪಥ ಸೂರ್ಯನ ಕ್ರಾಂತಿ ವೃತ್ತ ಪಥಗಳು ಸಮತಲದಲ್ಲಿ ಇಲ್ಲ; ಸ್ವಲ್ಪ ಓರೆಯಾಗಿವೆ. ಅದರಿಂದ ಸೂರ್ಯ ಚಂದ್ರರ ಪಥದ ದಾರಿ ಎರಡು ಬಳೆಗಳು ಒಂದರೊಳಗೊಂದು ಸೇರಿ ಉತ್ತರ ಮತ್ತು ದಕ್ಷಿಣದಲ್ಲಿ ಎರಡು ಕಡೆ ಒಂದನ್ನೊಂದು ಎರಡು ಬಿಂದುಗಳಲ್ಲಿ ಕತ್ತರಿಸುತ್ತವೆ.
ಈ ಬಿಂದುಗಳೇ ರಾಹು ಮತ್ತು ಕೇತುಗಳು. ಈ ಬಿಂದುಗಳನ್ನು ಇಂಗ್ಲೀಷ್ ನಲ್ಲಿ'ನೋಡ್'ಗಳೆಂದು ಕರೆಯುತ್ತಾರೆ. ಈ ಊಹಾ ಬಿಂದುಗಳಲ್ಲಿ ಉತ್ತರ ದಿಕ್ಕಿನದು ರಾಹು. ದಕ್ಷಿಣ ದಿಕ್ಕಿನದು ಕೇತು. ಈ ಬಿಂದುಗಳಲ್ಲಿ ಚಂದ್ರನು ಬಂದಾಗ ಅಮವಾಸ್ಯೆಯಲ್ಲಿ ಸೂರ್ಯ ಗ್ರಹಣವು ಹುಣ್ಣಿಮೆಯಲ್ಲಿ ಚಂದ್ರ ಗ್ರಹಣವು ಆಗುವುದು. ರಾಹು ಬಿಂದುವಿನಲ್ಲಿದ್ದರೆ ಅದು ರಾಹು ಗ್ರಸ್ತ ; ಕೇತು ಬಿಂದುವಿನಲ್ಲಿದ್ದರೆ ಅದು ಕೇತುಗ್ರಸ್ತ. ಆಗ ಸೂರ್ಯ, ಭೂಮಿ, ಚಂದ್ರ ಒಂದೇ ರೇಖೆಯಲ್ಲಿ ಬರುವುದು. ಭೂಮಿಯ ನೆರಳು ಚಂದ್ರನ ಮೇಲೆ ಬಿದ್ದಾಗ ಚಂದ್ರಗ್ರಹಣ, ಚಂದ್ರನ ನೆರಳು ಭೂಮಿಯ ಮೇಲೆ ಬಿದ್ದಾಗ ಆ ನೆರಳಿರುವ ಪ್ರದೇಶಕ್ಕಷ್ಟೇ ಸೂರ್ಯಗ್ರಹಣ. ದಟ್ಟ ಕಪ್ಪು ಮೋಡದ ಹಿಂದೆ ಚಂದ್ರ ಅಥವಾ ಸೂರ್ಯನಿದ್ದಾಗ ಏನು ಪರಿಣಾಮ ಆಗುವುದೋ ಅದೇ ಪರಿಣಾಮ ಸ್ವಲ್ಪಕಾಲ ಭೂಮಿಯ ಮೇಲೆ ಆಗುವುದು.
ಹೋರಾಶಾಸ್ತ್ರದ ಮೂಲ ಗ್ರಂಥವಾದ ವರಾಮಿಹಿರನ ಬೃಹತ್ ಜಾತಕ ಗ್ರಂಥದಲ್ಲಿ ರಾಹು ಕೇತುಗಳನ್ನು ಗ್ರಹಗಳಾಗಿ ಪರಿಗಣಿಸಿಲ್ಲ. ಆದರೆ ನಂತರ ಯಾರೋ ಅವನ್ನು ಹೋರಾಶಾಸ್ತ್ರದಲ್ಲಿ ಗ್ರಹಗಳೆಂದು ಸೇರಿಸಿದ್ದಾರೆ. ಖಗೋಳ ಶಾಸ್ತ್ರ ಅರಿಯದವರು ಅದಕ್ಕೆ ಫಲಗಳನ್ನೂ ಬರೆದರು. ಈಗ ಅವನ್ನು ಗ್ರಹಗಳೆಂದು ತಿಳಿದು ಒಟ್ಟು ೯ ಗ್ರಹಗಳೆಂದು ಫಲಗಳನ್ನೂ ಹೇಳುವರು ; ಸ್ತೋತ್ರ ಮಾಡಿ ಪೂಜೆಯನ್ನೂ ಮಾಡುವರು ಇದು ಹೇಗೆ ಸರಿ?
೧೬೦೦ ವರ್ಷಗಳ ಹಿಂದೆ ಹೋರಾಶಾಸ್ತ್ರದ ಪ್ರಕಾರ ಸಾಯನ ಕುಂಡಲಿಗೆ ಹೇಳಿದ ಗ್ರಹ, ನಕ್ಷತ್ರ, ರಾಶಿ ಫಲಗಳನ್ನು ಈಗ ೨೩.೫ ಡಿಗ್ರಿ ಯಷ್ಟು ವ್ಯತ್ಯಾಸವಿರುವ ನಿರಯನ ಕುಂಡಲಿಗೆ ಹೇಳಲಾಗುತ್ತಿದೆ. ಜ್ಯೋತಿ‍ಷ್ಯ ವಿದ್ವಾಂಸ ಎನ್.ಸಿ. ಲಾಹಿರಿ ಅವರ ಪ್ರಕಾರ ೨೦೦೦ ನೇ ಇಸವಿಗೆ ಅಯನಾಂಶ ೨೩.೮೫ ಡಿಗ್ರಿ. ಅಂದಾಜು ಕ್ರಿ. ಶ. ೨೯೩ರ ಸ್ಥಿರಾಂಕ ವನ್ನು ನಿರಯನದವರು ಹಿಡಿಯುತ್ತಾರೆ. ಆರ್ಯಭಟೀಯವು ಕ್ರಿ.ಶ.೪೯೯ನ್ನು '೦'ಆರಂಭವಾಗಿ ಹಿಡಿಯುತ್ತಾರೆ. ಸಾಂಪ್ರದಾಯಿಕ ಅಯನಾಂಶ ೨೨.೬೪ ಡಿಗ್ರಿ. ಆಧುನಿಕ ವಿಜ್ಙಾನ +೨೪ ಡಿಗ್ರಿ ಯ ವ್ಯತ್ಯಾಸ ಹೇಳುತ್ತದೆ. ಆದರೆ ವೈಜ್ಞಾನಿಕವಗಿ ಅಥವಾ ಭಾಸ್ಕರಾಚಾರ್ಯರ ಅಭಿಪ್ರಾಯದಂತೆ ಸಾಯನ ಕುಂಡಲಿ-ಜಾತಕಗಳು ಸರಿಯಾದ ಕ್ರಮ. ಬೆಂಗಳೂರಿನ ಬಿ.ವಿ.ರಾಮನ್ ಜ್ಯೋತಿಷ್ಯ ಸಂಸ್ಥೆಯವರು ಮತ್ತು ಪಾಶ್ಚಿಮಾತ್ಯರು ಸಾಯನ ಕುಂಡಲಿ -ಜಾತಕಗಳಮೇಲೆ ಭವಿಷ್ಯ ಹೇಳುತ್ತಾರೆ. ಉಳಿದವರು ನಿರಯನ ಕುಂಡಲಿ ಉಪಯೋಗಿಸುತ್ತಾರೆ. ಆಗ ಒಬ್ಬನೇ ವ್ಯಕ್ತಿಗೆ ಎರಡು ಬಗೆಯ ಜಾತಕ-ಕುಂಡಲಿ ಉಂಟಾಗುತ್ತದೆ. ಹೋರಾಶಾಸ್ತ್ರದ ಪ್ರಕಾರ ಎರಡು ಬಗೆಯ ಕುಂಡಲಿಗೆ ಒಂದೇ ಫಲ ಹೇಳುವುದು ಸಾಧ್ಯವಿಲ್ಲ.
ಆದರೆ ಈಗ ಆ ಎರಡೂ ಕುಂಡಲಿಗೆ ಬೇರೆ ಬೇರೆ ಫಲ ಹೇಳಿದಲ್ಲಿ ಜಾತಕನು ಯಾವುದನ್ನು ನಂಬಬೇಕು. ಅವನು ತನಗೆ ಯಾವ ಜ್ಯೋತಿಷ್ಯದಲ್ಲಿ ನಂಬಿಕೆ ಇದೆಯೋ ಅದನ್ನು ನಂಬುತ್ತಾನೆ. ಆದರೆ ಅದರ ಸತ್ಯತೆ ಪ್ರಶ್ನಾರ್ಹವಾಗುತ್ತದೆ. ತರ್ಕಕ್ಕೆ ಹೊಂದದ ಮೂಢನಂಬಿಕೆ ಆಗುತ್ತದೆ.
ಆಕಾಶದ ಕ್ರಾಂತಿವೃತ್ತದ ೩೬೦ ಡಿಗ್ರಿಗಳನ್ನು ೨೭ ಭಾಗ ಮಾಡಿದರೆ ೨೭ ನಕ್ಷತ್ರದ ಸ್ಥಾನಗಳಾಗುತ್ತವೆ. ಅವೇ ಅಶ್ವಿನಿ, ಭರಣಿ, ವೊದಲಾದ ೨೭ ನಕ್ಷತ್ರ ಸ್ಥಾನಗಳು. ಒಂದು ನಕ್ಷತ್ರಕ್ಕೆ ಆಕಾಶದಲ್ಲಿ ೧೩.೧/೩ ಡಿಗ್ರಿ ಯಷ್ಟು ಸ್ಥಾನ . ಆಕಾಶದಲ್ಲಿ ಈ ಹೆಸರಿನ ನಕ್ಷತ್ರಗಳು ಅಳತೆಗೆ ಸರಿಯಾಗಿ ಇಲ್ಲ; ೧೩.೧/೩ ಮಧ್ಯದಲ್ಲಿ ಎಲ್ಲಿಯೋ ಒಂದು ಕಡೆ ಬರುವುದು. ಈ ೧೩.೧/೩ ಡಿಗ್ರಿಗಳನ್ನು ಪುನಃ ೪ ಭಾಗ ಮಾಡಿದರೆ ಪ್ರತಿ ಭಾಗಕ್ಕೆ ೩.೧/೩ ಡಿಗ್ರಿಯಷ್ಟು ಸ್ಥಳ ಬರುವುದು. ಪ್ರತಿ ನಕ್ಷತ್ರಕ್ಕೂ ನಾಲ್ಕು ಪಾದಗಳಂತೆ ಅಶ್ವಿನ್ಯಾದಿ ೨೭ ನಕ್ಷತ್ರಗಳನ್ನು ೧೦೮ ಭಾಗಮಾಡಿ ಪ್ರತಿ ಭಾಗದಲ್ಲಿ ಜನನ ಕಾಲದಲ್ಲಿದ್ದ ಗ್ರಹಗಳನ್ನು ಗುರುತಿಸಿದರೆ, ಅದು ನವಾಂಶ ಕುಂಡಲಿ. ನಕ್ಷತ್ರದ ಒಂದು ಪಾದಕ್ಕೆ ೩ಅಂಶ ೨೦ಕಲೆಯಾದರೆ , ಚಂದ್ರನು ಒಂದು ಪಾದದಲ್ಲಿ ಸುಮಾರು ೬ ರಿಂದ ೬.೧/೪ ಗಂಟೆಗಳ ಕಾಲ ಇರುತ್ತಾನೆ. ಉದಾಹರಣೆಗೆ ಅಶ್ವಿನಿ ನಕ್ಷತ್ರದ ಮೊದಲ ಪಾದದಲ್ಲಿ ಈ ಆರೂಕಾಲು ಗಂಟೆಗಳ ಮಧ್ಯದಲ್ಲಿ ಒಂದೇ ರೇಖಾಂಶದಲ್ಲಿ ಹುಟ್ಟಿದ ವ್ಯಕ್ತಿಗಳೆಲ್ಲರಿಗೂ ಅಶ್ವಿನಿ ನಕ್ಷತ್ರದ ಒಂದನೇ ಪಾದ. ಉಳಿದ ಗ್ರಹಗಳ ಚಲನೆ ಚಂದ್ರನಿಗಿಂತ ನಿಧಾನವಾದ್ದರಿಂದ ಕಾಲು ಅರ್ಧ ಗಂಟೆಗಳ ವ್ಯತ್ಯಾದಲ್ಲಿ ಮಗುವಿನ ರಾಶಿ ನವಾಂಶ ಕುಂಡಲಿಗಳಲ್ಲಿ ಬಹಳ ಬದಲಾವಣೆ ಆಗುವುದಿಲ್ಲ. ಹೆಚ್ಚಾಗಿ ಒಂದೇ ಬಗೆಯ ಕುಂಡಲಿ ಬರುತ್ತದೆ.
ಸೂರ್ಯ ಚಲಿಸುವ ಕ್ರಾಂತಿ ವೃತ್ತದ ಮೇಲೆ ಆಕಾಶದಲ್ಲಿ ೩೦ ಡಿಗ್ರಿಗಳಷ್ಟು ಪ್ರದೇಶವೇ ಒಂದು ರಾಶಿ. ಅದೇ ಒಂದು ಸೌರಮಾನ ತಿಂಗಳು. ಸೂರ್ಯ ೩೦/೩೧ ದಿನಗಳಲ್ಲಿ ಕ್ರಮಿಸುವ ಕಾಲ/ಪಥ ಪ್ರದೇಶ.
ಖಗೋಲವೃತ್ತದ ೩೬೦ ಡಿಗ್ರಿ ಗಳನ್ನು ಅಶ್ವಿನಿ ನಕ್ಷತ್ರದ ಆರಂಭದ ಬಿಂದು ೦ ಡಿಗ್ರಿಯಿಂದ ಆರಂಭಿಸಿ ೩೦ ಡಿಗ್ರಿಗಳಂತೆ ಮೇಷ, ವೃಷಭ, ಮಿಥುನ, ಕಟಕ, ಸಿಂಹ, ಕನ್ಯಾ, ತುಲಾ, ವೃಶ್ಚಿಕ, ಧನು, ಮಕರ, ಕುಂಭ, ಮೀನ, ಹೀಗೆ, ಪ್ರತಿ ೩೦ ಡಿಗ್ರಿಗಳ ೧೨ ರಾಶಿಗಳಾಗಿ, ಹನ್ನೆರಡು ಭಾಗ ಮಾಡಿ ಅದರಲ್ಲಿ ವ್ಯಕ್ತಿ ಹುಟ್ಟಿದಾಗ ಇರುವ ಗ್ರಹಗಳ ಸ್ಥಾನ ಗುರುತಿಸಿದರೆ, ಅದು ರಾಶಿ ಕುಂಡಲಿ. ಈ ಮೇಷಾದಿ ರಾಶಿಗಳಿಗೆ ಪ್ರತಿಯೊಂದಕ್ಕೂ ಒಂದೊಂದು ನಕ್ಷತ್ರಗಳ ಪುಂಜ ಇದೆ. ಅದನ್ನು ಆಕಾಶದಲ್ಲಿ ಸುಲಭವಾಗಿ ಗುರುತಿಸಬಹುದು. ಆದರೆ ಅಯನಾಂಶ ವ್ಯತ್ಯಾಸದಿಂದ ೧೬೦೦ವರ್ಷದ ಹಿಂದೆ ಇದ್ದ ರಾಶಿಗಳ ಪ್ರಾರಂಭದ ಬಿಂದು ಈಗ ಇಲ್ಲ. ಸುಮಾರು ೨೪ ಡಿಗ್ರಿ ಗಳಷ್ಟು ಹಿಂದೆ ಸರಿದಿದೆ. ಸಾಯನ ಅಥವಾ ವಿಜ್ಞಾನಕ್ಕೆ ಹೊಂದುವ ಕುಂಡಲಿ ತಯಾರಿಸಲು ಈಗ ಪಂಚಾಂಗಗಳಲ್ಲಿರುವ ಗ್ರಹ ಸ್ಥಾನಗಳಿಗೆ ೨೪ ಡಿಗ್ರಿ ಸೇರಿಸಿಕೊಳ್ಳಬೇಕು. ಎಂದರೆ ಈಗ ಸುಮಾರು ೧೬೦೦ ವರ್ಷಗಳ ಹಿಂದೆ ಯಾವ ನಕ್ಷತ್ರ ಗಳಿಗೆ ಫಲ ಹೇಳಿತ್ತೋ ಅದರಿಂದ ೨೪ ಡಿಗ್ರಿ ಮುಂದಿನ ನಕ್ಷತ್ರಗಳಿಗೆ ಈಗ ಅದೇ ಫಲಗಳನ್ನು ಹೇಳಲಾಗುವುದು.
ಹೆಚ್ಚಾಗಿ ಎಲ್ಲರೂ ವಿಂಶೋತ್ತರಿ ದಶಾಪದ್ಧತಿಯನ್ನು ಉಪಯೋಗಿಸುತ್ತಾರೆ. ಅದರಲ್ಲಿ ವ್ಯಕ್ತಿಯ ಜನನ ಕಾಲದಲ್ಲಿ ಚಂದ್ರನು ಇರುವ ನಕ್ಷತ್ರಕ್ಕೆ ಅನುಗುಣವಾಗಿ, ಆ ನಕ್ಷತ್ರದ ಗತಿಸಿದ ಭಾಗವನ್ನು ಬಿಟ್ಟು ಉಳಿದ ಭಾಗಕ್ಕೆ ಗ್ರಹದ ದಶಾಕಾಲದ ಪ್ರಮಾಣಕ್ಕೆ ಸರಿಯಾಗಿ ದಶೆಯನ್ನು ಗಣಿಸಲಾಗುವುದು.
ಆಯಾ ದಶೆಗೆ ಸಂಬಂಧಪಟ್ಟ ನಕ್ಷತ್ರಗಳ ವೊದಲ ೧ ಅಥವಾ ೨ ಅಕ್ಷರಗಳನ್ನು ಕೊಟ್ಟಿದೆ. ಉದಾಹರಣೆಗೆ , ಚಂದ್ರನು ಕೃತ್ತಿಕಾ ನಕ್ಷತ್ರದಲ್ಲಿ ಇದ್ದಾಗ ಹುಟ್ಟಿದ ವ್ಯಕ್ತಿಗೆ -ರವಿದೆಸೆ, ಆ ನಕ್ಷತ್ರದಲ್ಲಿ ೨ ಅಂಶ ಯಷ್ಟು ಗತಿಸಿದ್ದರೆ ೧೩,೧/೩ ಅಂಶಕ್ಕೆ ೬ ವರ್ಷವಾದರೆ ೨ಅಂಶಕಳೆದು ೧೧,೧/೩ಅಂಶಕ್ಕೆ ಪ್ರಮಾಣ ಅನುಪಾತದಲ್ಲಿ ಬರುವ ದೆಸೆ ಹುಟ್ಟಿದಾರಭ್ಯ ನಡೆಯುತ್ತದೆ. ನಂತರ ಉಳಿದ ಗ್ರಹಗಳ ದೆಸೆ ನಡೆಯುತ್ತದೆ. ಈ ಎಲ್ಲಾ ಗ್ರಹಗಳ ಪ್ರಮಾಣ -ಅನಪಾತ ಕ್ಕೆ ಅನುಗುಣವಾಗಿ ಉಪದೆಸೆಗಳು ನಡೆಯುತ್ತವೆ. ಇದರ ಪಟ್ಟಿ ಎಲ್ಲಾ ಪಂಚಾಂಗಗಳಲ್ಲಿ ಕೊಟ್ಟರುತ್ತದೆ.
ನಾಗರೀಕತೆ ಪ್ರಾರಂಭವಾದಾಗಿನಿಂದಲೂ ಭವಿಷ್ಯವನ್ನು ಇಣುಕಿನೋಡುವ ಕುತೂಹಲ ಮಾನವನಿಗೆ ಸಹಜವಾಗಿ ಬಂದಿದೆ. ನಾಳೆ ಎನ್ನುವುದು ಸದಾ ರಹಸ್ಯದ ಆಗರ. ಇಂದಿದ್ದವನು ನಾಳೆ ಇಲ್ಲ. ಬಡವ ಬಲ್ಲಿದನಾಗುವನು ; ಬಲ್ಲಿದ ದರಿದ್ರನಾಗುವನು. ಈ ವಿಚಿತ್ರವನ್ನು ತಿಳಿಯಲು ಮಾನವನ ಪ್ರಯತ್ನ ಅಗಾಧ. ಭೂತ ಪ್ರೇತ ಆರಾಧನೆ, ಯೋಗ, ಸಿದ್ಧಿ, ಹೀಗೆ ಹಲವು. ಕೊನೆಗೆ ಹೋರಾಶಾಸ್ತ್ರ ಬಂದಿತು. ವ್ಯಕ್ತಿ ಹುಟ್ಟಿದಾಗ ಆಕಾಶದಲ್ಲಿ ಗ್ರಹ ನಕ್ಷತ್ರಗಳು ಎಲ್ಲೆಲ್ಲಿ ಇದ್ದವೆಂದು ಪರಿಶೀಲಿಸಿ ಅವುಗಳ ಗುಣಾವಗುಣಗಳನ್ನು ಲೆಕ್ಕಹಾಕಿ, ಮನುಷ್ಯನ ಭೂತ, ಭವಿಷ್ಯತ್, ವರ್ತಮಾನಗಳನ್ನು ತಿಳಿಯುವ ಪ್ರಯತ್ನವೇ ಹೋರಾಶಾಸ್ತ್ರ. ಅಥವಾ ಫಲಜೋತಿಷ. ಗ್ರಹ ನಕ್ಷತ್ರಗಳ ಸ್ಥಾನ ಚಲನೆಗಳನ್ನು ತಿಳಿಸುವುದಷ್ಟೇ ಜ್ಯೋತಿಷ ಶಾಸ್ತ್ರದ ಕೆಲಸ. ಅವುಗಳ ಆಧಾರದ ಮೇಲೆ ವ್ಯಕ್ತಿಯ ಮೇಲಾಗುವ ಪರಿಣಾಮಗಳನ್ನು ತಿಳಿಸುವುದು ಫಲಜ್ಯೋತಿಷ. ಇದು ಖಗೋಳ ಗಣಿತಜ್ಞರಾದ ಭಾಸ್ಕರಾಚಾರ್ಯ ಮತ್ತು ವರಾಹ ಮಿಹಿರ ಮೊದಲಾದವರ ಕಾಲದಿಂದಲೂ ರೂಢಿಗೆ ಬಂದಿದೆ . ಆದರೆ ಈಗ ಹೋರಾಶಾಸ್ತ್ರವನ್ನೇ ಅಥವಾ ಫಲಜ್ಯೋತಿಷ ಶಾಸ್ತ್ರವನ್ನೇ ಜ್ಯೋತಿಷ ಶಾಸ್ತ್ರವೆಂದು ಕರೆಯುವ ರೂಢಿ ಬಂದಿದೆ. ಆಕಾಶ ಕಾಯಗಳ ಚಲನ ಇತ್ಯಾದಿ ವಿವರವನ್ನು ತಿಳಿಸುವ ಶಾಸ್ತ್ರವನ್ನು ಖಗೋಳ ಶಾಸ್ತ್ರವೆಂದು ಕರೆಯಲಾಗಿದೆ.
ಕ್ಕೆ ಜನಿಸಿದ ಮಗುವಿನ ಜಾತಕದಲ್ಲಿ ಪೂರ್ವ ದಿಕ್ಕಿನಲ್ಲಿ ಉದಯಿಸುತ್ತಿರುವ ಅಂಶ -
ಇನ್ನೊಂದು ಉದಾಹರಣೆಗೆ ೧೦-೦೬-೯೮ ಬೆಳಿಗ್ಗೆ ೬ಗಂಟೆ ೬ ನಿಮಿಷಕ್ಕೆ ಜನಿಸಿದವನ ಕುಂಡಲಿಯಲ್ಲಿ ನಿರಯನ ಪ್ರಕಾರ ಜನ್ಮ ನಕ್ಷತ್ರ ಜೇಷ್ಠಾ ೩ನೇ ಪಾದ, ಆದರೆ ವೈಜ್ಞಾನಿಕವಾಗಿ ಪೂರ್ವಾಷಾಢ ೨ನೇ ಪಾದವಾಗುತ್ತದೆ. ಆವ್ಯಕ್ತಿಯ ಕುಂಡಲಿ ಈ ರೀತಿ ಇರುತ್ತದೆ